کوردستان و یاریە ئەلیکترۆنیەکان | kurditgroup\nکوردستان و یاریە ئەلیکترۆنیەکان\n[b]کورستان/کورد و ڤیدیۆ گەیم/ یاریە ئەلیکترۆنیەکان..، هەر کامێکیان بێت ئەتوانێت ببێتە سەردێڕی ئەم بابەتە.[/b]\nوەک ئەزانین ئەمڕۆ (یاریە ئەلیکترۆنیەکان) یەکێکە لە گرنگترین کار کە لەمڕۆدا ئەتوانین ئیشیان لەسەر بکەین.\nمێژووی ڤیدیۆ گەیم ئەگەڕێتەوە بۆ سەرەتای چلەکانی سەدەی ڕابردوو(١٩٤٠..) کە یەکەم یاری ئەلیکترۆنی بەرهەم هات و بەهۆی ئامێرێکی نیمچە- گەورەوە بەکارهێنەران یاریان پێدەکرد، گەشەپێدەران و کۆمپانیاکان بیریان لەوە کردەوە کە (کۆنسوڵ: ئامێرێکی تایبەت بۆ یاری کردن، وەک: پلەیستەیشن، ئێکسبۆکس، وی...) بەرهەم بهێنن کە قەبارەکەی بچووکتر بێت و بە ئاسانی بگوازرێتەوە و هەموو کەس بتوانێت یاری پێ بکات.\nدیارە هەوڵی گەشەپێدەران و شارەزایان گەیشتە ئەنجام، وە لەساڵی ١٩٧٢ یەکەم کۆنسوڵی ڤیدیۆ گەیمیان بەرهەم هێنا کە بە(ماگناڤۆکس ئۆدیسی/[url=http://en.wikipedia.org/wiki/Magnavox_Odyssey]Magnavox Odyssey[/url]) ناسرا..، ئەمانە کەمێک بچوکتر بوون و سەرکەوتوتر بوون، وە ئامێری ماگناڤۆکس زیادتر لە ٣٣٠ هەزار دانەی لێ فرۆشرا!\nئەمەی کە تا ئێستا باسمان کرد نەوەی یەکەمی ڤیدیۆ گەیم و کۆنسوڵ و ئامێرەکانیەتی..، ئێستا کە ساڵی ٢٠١٤ەیە، ئێمە لە نەوەی هەشتەمی کۆنسوڵەکانین کە لەساڵی ٢٠١٣ـەوە و بە بەرهەم هێنانی (وی یوو) لە لایەن نینتیندۆ وە ئەم زەمین لەرزەیەی ڤیدیۆ گەیم ڕووی دا! کە تیایدا چەندین گۆڕانکاری و شتی نوێی تێدابوو بە تایبەتی لە ئامێرەکانی ئێکسبۆکس وەن و پلەیستەیشن ٤، کە گرنگترینیان ئەمانەیە:\n- پالپشتی کردنی پیشاندانی(٤ کەی/[url=http://en.wikipedia.org/wiki/4K_resolution]4K[/url]) لە لایەن(ی ئێکسبۆکس وەن، پلەیستەیشن ٤).\n- خێرابوونی ئامێرەکان، زیادکردنی بیرگەیان.\n- زیاد کردندی خزمەتگوزاریەکانی پەیوەندی و ئاسان بەستنەوەی ئامێرەکان بە تۆڕە کۆمەڵایەتیەکان و ماڵپەڕە خزمەتگوزاریەکانەوە.\nدیارە ئێستا لە جیهاندا، یەکێک لە سەرچاوەکانی داهات لە ڕێی ڤیدیۆ گەیمەکانەوەیە! بۆ نموونە:\n- کۆمپانیای [url=http://en.wikipedia.org/wiki/Rockstar_Games]ڕۆکستار [/url]لە کاتی بڵاو کردنەوەی ([url=http://en.wikipedia.org/wiki/Grand_Theft_Auto_V]GTA V[/url]) کە دواین بەرهەمی زنجیرەی (گراند ثیف ئۆتۆ)یە، تەنها لە بیست و چوار کاژێری یەکەمی پاش بڵاوکردنەوەی یاریەکە، زیادتر لە ٨٠٠ ملیۆن دۆلاریان دەستکەوت!\nوە ئێستا درووستکردنی ڤیدیۆ گەیم زۆر ئاسانتر و سادەتر بووە! دیارە بە هۆی پێشکەوتنی ئامێرەکانی بەرهەمهێنەر بەتایبەتی پڕۆگرامەکانی بواری ئەنیمەیشن و گەشەپێدانی یاری بۆ نموونە لە ساڵی ٢٠٠٥-٢٠٠٦ کە ئۆتۆدێسک (مایا)ی کڕی، لەو کاتەوە کاری زۆر لەسەر ئەم بەرنامەیە کراوە و زۆر بەرە و پێشەوە براوە بەتایبەتی لە وەشانی ٢٠١٥ کە ئێستا بەردەستە گۆڕانکاری زۆر کراوە و کاری گەشەپێدەرانی یاری و ئەنیمەیشنی زۆر ئاسان کردووە، هاوکات لەگەڵ بەرەو پێشچوونی کۆمپیەوتەرەکان و بەهێز بوونیان.\nئێستا کە ئاسان بووە و زۆربەی وڵاتانی جیهان خاوەنی سەدان و هەزاران ڤیدیۆ گەیمن، جێی خۆیەتی کە نەتەوەی کورد یاخود خەڵکی کورد و هاوزمانەکانمان بیر لەوە بکەنەوە کە هەوڵی دروستکردنی ڤیدیۆ گەیمێک بدەن! بێگومان ئەمە چەند هەنگاوێکی ئەوێت کە لە درێژەی بابەتەکەدا باسی ئەکەین، پێش ئەوەی ئەوە باس بکەین چەند شتیکی تر هەیە:\nوەک دەزانین ئێستا لە کوردستان، یان بەتایبەتی باشووری کوردستان، ئەوەندەی من بزانم هیچ کۆلێجێکی تایبەتی تێدا نییە لە بواری ڤیدیۆ گەیم و ئەنیمەیشن و پەرەپێدان و گەشەپێکردنی ڤیدیۆ گەیم! (لەوانەیە لە هەندێک کۆلێج، وەک زەمانی زوو! تەنها بە زمانەکان یاریەک دروست بکەن! بەڵام خۆشیان تاقەتیان نییە یاری پێ بکەن و ئەم جۆرە یاریانە هیج نین! من مەبەستم لە کۆلێجی ڤیدیۆ گەیم، کۆلێجێکی پڕۆفیشناڵە، کە دەرچووەکانی بتوانن لە هەر کۆمپانیایەکی ڤیدیۆ گەیم بیانەوێت کار بکەن و لە شارەزاییدا شان بەشانی کارمەندانی ئەو کۆمپانیا گەورانە بن.)\n- دیارە ئێستا هەنێک شت کراوە بۆ بەرهەم هێنانی یاریەکی سەردەمیانە کە ئەوەنەی من بزانم [url=https://www.facebook.com/kurdifytechnology]ئەمەیە[/url]، دیارە من دەستخۆشیان لێ دەکەم، بەڵام ئەوان تەنها چەند خوێندکارێکی خوێندنگان و لە کاتی خۆیان دەگرن تا ئەم یاریە بەرهەم بهێنن، (هیوادارم نەبێت بە ڕیکلامکردن، چونکە ئەمە پەیوەندی بە داهاتووی ڤیدیۆ گەیمەوە هەیە لە کوردستان.) دیارە ئەم بەڕێزانەش هەموو هەوڵێکیان داوە، تا بتوانن یەکەم یاری کوردی بەرهەم بهێنن و خزمەتی تەکنەلۆژیا بکەن لە کوردستان، بەڵام بێگومان چەندین کێشە دێتە بەردەمیان، (بە ڕەزامەندی خۆیان هەندێکی باس دەکەم)کە هەندێکیان باس دەکەین، وە بێگومان بیرمان نەچێت کە هێشتا ئەم یاریە گۆڕانکاری زۆری ماوە، بەڵام بە هەر حاڵ ئێستا ئامادەیە بۆ تاقی کردنەوە لە لایەن تاقیکەرەوەکانیان(کە بەندەش ئەو وەشانەی بە دەست گەیشتووە)، بەڵام بەدەر لە کوالیتی و ئەمانە کە دەستکاری دەکرێت، ئەم بەڕێزانە چەدن کێشەیەکی گشتی و سەرەکیان دێتە پێش، کە هەندێکیان ئەمانەن:\n١. بە هۆی نەبوونی کۆلێجێک یاخود فێرگەیەکی تایبەت وەک زانکۆیەک، کە بچن و لەوێ دوای خوێندن ئەم کارە بکەن، ناچارن لە کاتی خۆیان بگرن و خەریکی ئەم یاریە بن.\n٢. هەندێک لەو"گەیم ئینجنانە"(: سۆفتوێرێکی تایبەتە بۆ دروستکردنی یاریەکە و ڕێکخستنی مۆدێل و دانانیان، هاوکات لەگەڵ چەند کارێکی تر، وەک: دانان و ڕێکخستنی ئەرکەکانی یاریەکە لەسەر یاریەکەر/ missionـەکان..) ی کە یاریەکان بەرهەم دەهێنێت (ئینجێکی خۆماڵی* دواتر باسی دەکەین) نییە، پاڵپشتی ڕێنووسی (ئارامی) ناکات(بەڵام ئێستا لە وەشانە نوێیەکاندا هەندێک لە گەیم ئینجنەکان پاڵپشتی لە ڕینووسی ئارامی دەکەن) کە ئێستا وەک نیمچە- یاخود ستانداردی لێ هاتووە لە حکوومەتی هەرێم.\nئەمانە و چەندین کێشەی تریان لەوانەیە بۆ دروست ببێت، بەڵام هیوادارین کە سەرکەوتوو ببن و ڤیدیۆ گەیمیش لە کوردستان و لە ناو کورد دا گەشە بکات...\n[b]هەنگاوەکانی بەرهەم هێنانی ڤیدیۆ گەیمێکی سەرکەوتوو:[/b]\n* ئەتوانین بە دوو شێوە باسی بکەین! بە شێوەی(١.تاک/ تەنها یاخود ٢.کۆ/ هەرەوەزی)\n[b]شێوازی یەکەم، بە تەنها کارکردن بۆ بەرهەمهێنانی یارییەکی ئەلیکترۆنی:[/b]\n١. ئەگەر تەنها کەسێک بیەوێت کە ڤیدیۆ گەمێک دروست بکات و سەرکەوتووش بێت! ئەوا زۆر سەختە! هەرچەندە کەسەکەش لێهاتوو بێت، ئەوا هەر کاتێکی زۆری دەوێت و بودجەیەکی زۆری دەوێت! لەبەر ئەوەی کە هەموو ئەو بەرنامانەی کە بەکاری دەهێنێت هەمووی بە پارەیە! وە دەبێت لە کاتی بڵاو کردەنەوەشی ئەگەر ئینجنەکەی هی خۆی نەبێت، پارەیەکی زۆر بدات بە خاوەنی ئەو ئینجنانە،\n٢. پێویستە هەموو مۆدێلەکانی یاریەکە بە سێ ڕەهەندی(ئەگەر یاریەکە سێ ڕەهەند بێت) دروست بکات و پاشان لە ناو گەیم ئینجنێکدا هەموویان ڕێک بخات و یاریەکە بەرهەم بهێنێت، کە بەڕاستی ئەمە ماوەیەکی زۆری ئەوێت و لەوەش ناچێت ئەوەنە سەرکەوتوو بێت!\n٣. بڵاو کردنەوەی یاریەکە، کە پێ ئەچێت ئەمەیان لە ڕێگەی کۆمپانیایەکی دیکەوە بیکات چونکە ئەمیش کاری زۆری دەوێت.\n[b]شێوەی دووەم، بە هەرەوەزی:[/b]\nئەم شێوە کارکردنە، زۆر باوە و زیادتر بەکاردێت.\nهەنگاوەکانی ئەم شێوازە:\n١. لێرەدا ئەبێت چەند کەسێک کۆ ببنەوە و کۆمپانیایەک یان کۆمەڵەیەک دروست بکەن، بۆ بەرهەم هێنانی یاریەکە، پاشان ببن بە چەند گرووپێک، بۆ نموونە گرووپەکانی:\n- دانەرانی چیرۆکی یاریەکە.\n- دەستەی گرافیک و مۆدێلەکان.\n- وێنە کێش.\n- بڵاو کەرەوە.\nچەندین گرووپی تریش بە پێی پێویستی یاریەکە و گەورەیی یاریەکە.\n٢. دیارە ئەگەر کۆمپانیایەک بیەوێت کە ئیشەکەی(یاریەکەی) سەرکەوتوو بێت، پێویستە بۆ خێرا کردنی کارەکانی (گەیم ئیجنێک) دابمەزرێنێت، وەک لەسەرەوە باسمان کرد کە ئەو گەیم ئینجنە کاری چییە، وە زۆربەی گەیم ئینجنەکانی ئەمڕۆ بە زمانەکانی (C++, C) نووسراون.\nبۆ ئێمەی کورد زیادتر لە هەر نەتەوەیەکی تر پێویستمان بە گەیم ئینجێکی خۆماڵییە! تا پاڵپشتی زمانی کوردی بکات.\nلێرەدا لەوانەیە هەندێک کەس بفەرموون کە: "ئێمە گەیم ئینجن مان بۆ چییە؟ ئایا تەنها لەبەر ئەوەی پاڵپشتی زمانی کوردی ناکات، دەبێت ئینجن دروست بکەین؟ بۆ ناتوانین کە بە گەیم ئینجنە گەورەکانی دنیا کار بکەین؟"\nوەڵامی ئەم پرسیارانە ئەوەیە کە:\nئێمە ئەتوانین بەکاری بهێنین! خۆ کێشەکە تەنها پاڵپشتی زمانی کوردی نییە، هەرچەندە لە ئێستادا هەندێک گەیم ئینجن پاڵپشتی ڕێنووسی زمانی کوردی دەکەن! بەڵام ئەو ئینجنانەی کە ئێستا بەرهەم هێنراون، بە گشتی بۆ بازرگانی و پارە پەیا کردن بەرهەم هێنراون و شێوەی بەکارهێنانیان تایبەت نییە بەیەک شێوەی یاری، بۆ نموونە: پێشبڕکێی ئۆتۆمبێت، شەڕ و ئەکشن، سەرکێشی...، وا دروست کراون کە بۆ هەموو جۆرە یاریەک ببیت، ئەمەس بەکار هێنانی قورستر دەکات.\nبەڵام ئێمە ئەگەر کۆمپانیایەکی کوردی و خۆماڵی "ئینجێکی خۆماڵی" بەرهەمبهێنین! ئەوا کارەکانمان زۆر خێراتر دەکات! چونکە بە پێی پێویستی یاریەکانی کۆمپانیاکانمان تووڵ و ئامڕازەکانی بۆ دادەنرێت و زۆر قەرەباڵخ و تێکەڵ و قورس نابێت بۆ بەکار هێنان.\n٣. دوای دروستکردنی "گەیم ئینجن" تەنها مۆدێلەکان دەمێنێتەوە کە بە شێوازی سێ ڕەهەندی دروستبکرێن و لە جێگای تایبەتی خۆیان دا بنرێن و چیرۆکێکی باش دابنرێت کە هەموو کەسێک لە دنیادا حەزی لێ بکات و یاری پێ بکات، چونکە ئەگەر تەنها بۆ کوردزمان بێت، ئەوا ئەو کۆمپانیایە ناتوانێت سەرکەوتوو بێت!\nلە کۆتاییدا ئەوەی ماوە بیڵێم، چەند تێبینییەکە بۆ کۆمپانیاکانی بەرهەمهێنانی یاری ئەگەر لە داهاتوودا شتێکی وا کرا لە کوردستان، تکایان لێ ئەکەم ئەم چەند خاڵە پەیڕە و بکەن(بێگوومان ئەگەر بۆ ئەو کاتە گونجا :) )، هەنێکیان ئەمانەن:\n١. نابێت ئێمە بچین کۆمپانیایەک دابمەزرێنین و دەست بکات بە یاری دروست کردن بەڵام لە ئاستی یاریەکانی ٢٠٠٠ ی ڕۆکستار و نەوەکانی یوبیسۆفت بێت!\nهەر چەندە ئێمە نوێین بۆ ئەم کارە، بەڵام پێویستە کە هەوڵ بدەین لە ئاستێکی باشدا دەست پێ بکەین و دوانەکەوین.\nلەوانەیە لێرەشدا هەندێک بەڕێز بفەرموون کە : "ئێمە نوێین و لە سەرەتاوە هەر لە ئاستی یاریە کۆنەکانی ئەم کۆمپانیا گەورانەی ئێستای جیهانداین".\nوە هەندێکی تر بفەرموون: "ئەمە شتێکی ئاساییە، کە لە چەند ساڵێک>٧، بکەوینە دوای ئەو کۆمپانیایانەوە!"\nبەڵام من وەک خۆم ئەم دوو ڕایە بە هەڵە دەزانم! لەبەر ئەوەی کە ڤیدیۆ گەیم وەک شتی تر نییە! کە ئەگەر کەسێک/ کۆمپانیایەک دەست پێبکات بڕوات لە یەکەمەوە دەست پێکات! لەبەر ئەوەی ئەو کۆمپانیایانە زۆر لە مێژە دەستیان پێ کردووە و زۆربەی شتەکانیان بۆ ئێمە ئاسان کردووە، بۆیە ئەتوانین بە ئاسانی سەرچاوەیەکی داهاتی نوێ بۆ کوردستان بەهەم بهێنین.\nوەڵامێکی تر: ڤیدیۆ گەیم، وەک شتی تر نییە! بۆ نموونە زمانی (C و بەتایبەتی سی++) چەندە کۆنتر بن هەر بەکاردێن و ئێستا زۆربەی ئینجنەکانی ئەمڕۆ هەر بەو زمانانە نووسراون، بەڵام (یاری) زۆر جیاوازە لەو شتانە! بێگوومان دەزانین ئەو کەسانەی کە یاری دەکەن بە گشتی %١٨-٢١ تەمەنیان لە خوار ١٨ ساڵییەوە وە %٦١یان تەمەنیان لە خوار ٣٥ ساڵییەوە، بۆیە کاتێک کە کۆمپانیایەک دەیەوێت یارییەک بەرهەم بهێنێت، پێویستە یارییەکەی لە ئاستێکی وایا بێت کە دڵی ئەو بەکار هێنەرانە ڕازی بکات و وایان لێ بکات کە ئامادەبن یاری پێ بکەن و بیکڕن، بەڵام ئەگەر لە کوردستان کۆمپانیایەکیش بۆ بەرهەمهێنانی ئەم یاریانە دابمەزرێت، بەڵام یاریەکانی لە ئاست ئاریەکانی پێش ٢٠١٠ بن و پیشاندانیان و کوالیتیان لاواز بێت و چیرۆکێکی باشی نەبێت، ئەوا هیچ کەسێک ئامادە نییە کە ٦٠$ بدات بەو یاریە! بەمەش ئەم کۆمپانیایە سەرکەوتوو نابێت و ڕەنگە لەناو بچیت.\nبێگوومان کۆمپانیای نوێ و سەرکەوتوو زۆرن بۆ نموونە([url=http://en.wikipedia.org/wiki/PopCap_Games]پۆپکەپ[/url]) کە لە ساڵی ٢٠٠٠ دامەزرا، هەرچەندە زۆر نوێش نییە، بەڵام لەچاو هەنێک کۆمپانیای تر زۆر نوێیە، بەڵام لەساڵی ڕابردوو و لە مانگی ڕەشەمێدا کە ئەکاتە ٢٠١٤ی زاینی یاری([url=http://en.wikipedia.org/wiki/Plants_vs._Zombies:_Garden_Warfare]p. vs. z. :garden warfare[/url])(پێم وابێت یەکەم یاری سێ ڕەهەندی ئەم کۆمپانیایەیە, کە ئەو سەرکەوتنەی بەدەست هێنابێت.) یان بەرهەم هێنا، کە سەرکەوتنێکی بەرچاوی بەدەست هێنا(هەرچەندە تەنها بۆ ئامێرەکانی مایکرۆسۆفتە)، لەگەڵ ئەوەشدا ئەوەی جێی سەرنجە سکیوریتیەکەیەتی!\n٣. سکیوریتی، ئەمڕۆ ئەبێت هێندەی بەرهەمهێنانی یاریەکە گرنگی پێ بدرێت! چونکە ئەگەر یاریەکە توانرا کڕاک بکرێت و بە بێ نوسخەی ئۆرجیناڵ یاری پێ بکرێت ئەوا بەشێک ڕەنجی ئەو کۆمپانیایە ئەڕوات!\nئەوەی جێگای سەرنجە لەسەر سکیوریتی یاریە نوێیەکان ئەوەیە کە هەوڵ ئەدەن سکیوریتی خۆیان بەهێزتر بکەن و بەرەنگاری ئەو هێرشانە ببنەوە کە ئەکرێتە سەر یاریەکانیان، تا ئێستا دوو یاری نوێی([url=http://en.wikipedia.org/wiki/Plants_vs._Zombies:_Garden_Warfare]p. vs. z. :garden warfare[/url] و [url=http://en.wikipedia.org/wiki/Titanfall]Titnfall[/url]) کە ئەمساڵ بڵاوکرانەوە، بەشێوەیەک بەرهەمهاتوون کە ناتوانیت سوودیان لێ وەربگریت! تەنانەت ئەگەر نوسخەی ئەسڵیش بێت، دەبێت بچیتە ناو ئەکاونتی ئێکس بۆکس ڵایڤەوە تا بتوانیت یاری پێ بکەیت!\nبەڵام ئەوەی سەیرە، ئێستا هەندێک کەس هەر یاری پێ ئەکەن بە نوسخەی کۆپی کراو(تەنانەت ماڵتی پلەیەریش!) کە نرخی لە یەک دۆلار کەمترە، کە ئەکات کەمتر لە %2 ی پارەی یاریەکە.\n[b]لە کۆتاییدا هیوادارم سوود لەم بابەتە وەربگرین و کۆلێجی تایبەت لە زانکۆکانی کوردستان بۆ ئەم بوارە بکرێتەوە، بەلای منەوە کێشە نییە ئەگەر خوێندکارەکانی لە خوار ١٠ خوێندکاریشەوە بێت! بەڵام دڵنیام کە چەندین کوردی بەتوانا هەیە کە لەبەر نەبوونی بەشی تایبەت لەم بوارەدا، تواناکانیان ئەشاردرێنەوە و نامێنن...[/b]\nمێژووی ڤیدیۆ گەیم(کوردی، ڤیدیۆ)\nمێژووی ڤیدیۆ گەیم(ویکیپیدا)\nمێژووی ئامێرەکانی یاریکردن\nدابەشبوونی تەمەنی یاریکەرانی ڤیدیۆ گەیمەکان\n1 / Alucard\nتەح تۆ چوی هەستی چەند ساڵەی منت جوڵاند من ئێستا 20 ساڵم لە كوردستانم هەرچی توانام هەییە بەفیڕۆچووە تا ئێستا بەس كاكە ئێمە تائێستا ناتوانین شت بە ئۆن ڵاین بكڕیم لە كوردستان وە بە ئۆنڵاین بیفرۆشین وە بەڕاستی ئەوەی تۆ باست كرد ورد و جوانە. دەستت.\nولله برا ئیتر ناكرێت من لە 3Ds max زۆر خۆم پێش خەریك كرد و بەڕاستی پێش كەوتم وە ئێستاش هەر باشم بەس كاكە ماڵەوە ئەڵێن هەموو ئەوە تەمەنەت لەسەر ئەوە داناوە و بە فیڕۆت داوە و من بۆ خۆم لە پۆلی 12م ئێستا چەند بیر ئەكەمەوە جێیەك بۆ ئەوە نابینمەوەبۆ ئەوەی پەرەی زیاتر بەخۆم بدەم لە گڕافیك و دیزاین نازانم چەندی تێ ئەچێت ئەگینا ئەچمە دەرەوەی وڵات بۆیە لە مەجبورییان ئەبێت بچمە زانستی كۆمپیوتەر و یان پڕۆگرام سازی هەر چەنە لەویش زۆر خراپ نیم بەس فشەییە چونكە زۆرم حەز لێنییە. بەڕێزی برا بەڕاستی بوییە ماییەی هاندان سووپاس :) ان شاء لله ئەبییە مامەی هاندان بۆ كاری باش. :-)\nدەستت خۆش براكەم هەڵبەت من وازم لەو شەریكە و شتەی ڕێكلام هێناوە كە پێشتر كارم لەگەڵ ئەكردن ئێستا ئیشی سادە ئەكەم دوور لە كۆمپیوتەر بەڕاستی ئەو شەریكانە 1) شتێكی داهێنەرانە نین جگەر لە (هاما) ئەویش گەورەبوو ئێستا بزبوو. 2)لە ڕێكیمیش ئەوەنە درۆی تێدابوو تاقەتم نەما. 3)ئێستاش لایخۆمان كەم ڕێكلامی ئاست بەرز ئەكەن و ئەوەی ڕێكلام ئەكات بەكورتە فیلم ئەیكەن بە هەنێك كەسی بەناو كۆمیدی ناسراو دەنا من ئێستا توانای كاری سینەمای گەورەم هەییە و توانای دروست كردنی ئەقلام كارتۆنم هەییە و چەندانشت ئەتوانم بەس ئیتر بۆهۆت ئەزانی خێزانیش گرینگە لەگەڵت بێت.\nمن و برادەرێك مونافەسەییەكی توندمان هەبوو من لەپێشیشبووم بەس ئیتر لەبەر خوێندن ماڵەوە ڕێگرییان لێكردم بەرەو پێش بچم ئەو كوڕەش ئێستا ئەستێرەی كەناڵی (ڕوداو ئێچدی)یە منیش بە بێزاری ئیش ئەكەم ئیتر..\nبەس ئیتر خوا باشتری بكات.\nخۆشحاڵبووم ئێمە كەسمان هەییە بەس هەموو بەس تاك نەفەرین نەك كۆمەڵ ئیتر...


لە کۆنگرەیەکی ڕۆژنامەوانیدا و لە ئەنجامی سەردان و ڕادەستکردنی یاداشتێک لەلایەن دایکانی ئاشتییەوە بە چەند ئەندامێکی ئەنجوومەنی نوێنەرانی عێراق لە ئۆفیسی سلێمانی، ئەندام پەرلەمانەکان باسیان لەوە کرد لە پەرلەمانی عێراقدا لیژنەیەک بۆ پرسی بڕینەوەی دارەکانی سەر سنوور و لەشکرکێشییەکانی تورکیا لە ناو خاکی هەرێمی کوردستاندا درووستکراوه.\nدوای وەرگرتنی یاداشتی دایکانی ئاشتی کە داوایان لە لایەنەکان کرد هەوڵی خۆیان بخەنە گەڕ بۆ ڕێگرتن لە ئەگەری شەڕ و وەستاندنی سوپای تورکیا لە پێشڕەوی زیاتر، د. یوسف محەمەد ئەندامی ئەنجومەنی نوێنەرانی عێراق وتی "وەکو فراکسیۆنە جیاوازەکانی ئەنجومەنی نوێنەرانی عێراق بەتایبەتی داوا لە پارتی دیموکراتی کوردستان و پارتی کرێکارانی کوردستان دەکەین کە گرژییەکانی نێوانیان بە شێوازی ئاشتییانە چارەسەر بکەن و کەس نەبێتە قەرەوڵی سوپای دەوڵەتانی دراوسێ بۆ پەلاماردانی لایەنەکانی تری کوردستان و ئەو کێشانەی کە هەن بە شێوازی ئاشتییانە چارەسەر بکرێن."\nتورکیا باس لەوە دەکات هۆکاری لەشکرکێشی و ئۆپراسیۆنە سەربازییەکانی لە ناو خاکی هەرێمی کوردستاندا بە مەبەستی پاراستنی ئاسایشی وڵاتەکەی و بەرەنگاربوونەوەی گەریلاکانی پەکەکەیە، بەڵام د. محەمەد یوسف باسی لەوە کرد کە تەنها ئەوە بیانووە و ئامانجی تورکیا گەورەترە.\n"لەڕاستیدا داواکارییەکانی تورکیا لەناو خاکی هەرێمدا داواکاری ڕەوا نین. تورکیا بیانوو بە بوونی پەکەکە دەهێنێتەوە لە چیای قەندیل و ناوچەکانی تر بۆ درێژەدان بەو لەشکرکێشییانەی کە دەیکا، ئەگەر نا هەموومان دەزانین کە ئەو بیانووە و ئامانجەکە لەوە گەورەترە. ئەگەر پارتی کرێکارانی کوردستانیش لەو ناوچانە نەبن، بەدڵنیاییەوە لەشکرکێشی تورکیا هەر بەردەوام دەبێت."\nلای خۆیەوە ڕێزانی شێخ دلێر، ئەندامی ئەنجوومەنی نوێنەرانی عێراق ئاماژەی بەوە کرد کە ئەوان ئیمزایان کۆکردووەتەوە بۆ درووستکردنی لیژنەیەک لە ئەنجوومەنی نوێنەراندا و لە ئێستادا لیژنەکە دروستبووە و چاوەڕوانی ڕاپۆرتەکەیانن لەو بارەیەوە.\nسەبارەت بە کێشەی لەشکرکێشی تورکیا بۆ ناو خاکی هەرێمی کوردستان سیاسەتمەداری دێرینی کورد دکتۆر مەحمود عوسمان لە میانەی وتووێژێکدا لەگەڵ بەشی کوردی دەنگی ئەمەریکا دەڵێت هەرچەندە پێی وایە کێشەی سەرەکی تورکیایە کە "بڕاوی بە ئاشتی نییە" بەڵام " پەکەکەش زۆر هەڵەی هەیە دەبێت نزیک نەبێت لە ناوچەی دێهات و موراعاتی ڕەوشی کوردستان و پەرلەمان و حکومەت و حزبەکان بکات نابێت بە ئارەزووی خۆی هەرچی ویست بیکات".\nنزیکەی دوو مانگە تورکیا بەردەوامی دەدات بە ئۆپراسیۆنی چنگی هەورەبرووسکە لە ناوچە سنوورییەکانی هەرێمی کوردستاندا دژ بە گەریلاکانی پەکەکە و لایەنە جیاوازەکانیش داوا دەکەن بە زووترین کۆتایی بەم شەڕە بهێندرێت.


”دیل گۆڕکێ“کەی نێوان پارتی‌و یەکێتی\nھەندێک دۆست پرسیاری ئەوەیان لە من کردوە ڕام بەرامبەر بەو ”دیل گۆڕینەوە“یەی نێوان پارتی و یەکێتیی و ڕۆڵی دادگاکان لە ھەرێمدا، چییە؟\n١- لە ناو ھەر نوخبەیەکی سیاسیی حوکمڕاندا کە شەرم و ئەخلاق بەمانا ھەرە سادە و گشتییەکەی نەما، کە ھیچ جۆرە ھەستکردنێک بە بەرپرسیارێتی بوونی نەما، ئەودەم مرۆڤ دەبێت چاوەڕوانی ھەموو جۆرە سوکایەتیکردن و بێمافکردن و بەڵتجیەتیەکی سیاسیی و کۆمەڵایەتیی و ئەخلاقیی بێت. پارتی و یەکێتی دوو ھێزی بەڵتەجیین و ئەوەی دەیانجوڵێنێت لۆژیکی شەقاوەیە نەک لۆژیکی دوو ھێزی سیاسیی خاوەن لانی ھەرە ھەرە کەمی بەرپرسیارێتیی و ئەخلاق و شەرمی سیاسیی.\n٢- ساڵانێکی درێژە من بەرگریی لە تێزی سوڵتانیزمی سیاسیی لە ھەرێمدا دەکەم. یەکێک لە ڕەھەندەکانی ئەم تێزە پێداگرتنە لەسەر ئەو ڕاستییە کە ئەوەی حوکمڕانەکانی ھەرێم دەجوڵێنێت نە ئایدیۆلۆژیا، نە پرۆژەیەکی سیاسیی نیشتیمانیی، نە جۆرێک لە تەفسیرکردنی فیکرییە بۆ دونیا و کۆمەڵگا، بەڵکو عەقڵیەت و ئاکارێکی سوڵتانیی ڕووتە، کە وایکردوە حوکمڕانانی ئەم ھەرێمە ھەم خودی ھەرێمەکە و ھەم دانیشتوانەکەشی بە موڵکی شەخسیی خۆیان و بنەماڵە و مناڵەکانیان بزانن. بۆیە پێیان ئاساییە چیان بوێت لەم ھەرێمە و لە دانیشتوانەکەی بکەن. ئاخر سوڵتان ئازادە لە چۆنیەتی مامەڵەکردنی موڵک و ماڵ و پارە و سامان و ئاژەڵ و ڕەعیەتەکەیدا، ئازادە کێ دەگرێت و کێ ڕاودەنێت و کێ دەفڕێنێت، وەکچۆن ئازادیشە کێ ئازاد و کێش خەڵات و ئافەرین دەکات.\n٣- ئەم ”دیلگۆڕکێ“یە جارێکی دیکە نیشانیداین لەدوای نزیک لە سی ساڵ لە حوکمڕانیی کوردیی، ئەم ئەزموونە شکستخواردوە تەنانەت یەک دەزگاشی دروستنەکردوە کە خۆیان و مناڵەکانیان ڕێزی بگرن و نرخی بۆ دابنێن، لە پێش ھەمووشیانەوە دەزگاکانی داوەرییکردن و ئەو لەشکرە لە داوەر و لە کەسانی یاسایی کە لەو دەزگایانەدا کاردەکەن.\n٤- ئەم ”دیلگۆڕکێ“یە بە پلەی یەکەم ئیھانەیەکی گەورە و ھەمەلایەنە بە سیستمی داوەریی بەگشتیی و بە سەرجەمی ئەو داوەر و کارگەرانەی لەناو ئەم سیستمەدا کاردەکەن.\n٥- لەم کەیسە ترسناکەشدا، وەکچۆن لەزۆر شتی تردا، ھەڵەیە تاوانەکان فیفێی بە فیفتی بەسەر دوو ھێزە حوکمڕانەکەدا دابەشبکەین، کادرەکەی پارتی لەسەر کێشەیەکی کۆمەڵایەتی گیراوە و ئەوەی یەکێتی بە مەبەستی سیاسیی و وەک تۆڵەکردنەوە فڕێندراوە. لەمەشدا تاوانباری ژمارە یەک پارتی دیموکراتی کوردستانە. ئەمەش وەک پارتییەکان بێماندووبوون سەدبارەی دەکەنەوە، نە لە ”گرێی پارتی“ی و نە لە ”ڕق لە پارتی“ی و نە ھیچ شتێکی تری لەم بابەتەوە نەھاتووە. بەڵکو وەسفکردنێکی سادە و بێلایەنەی ئەوەیە کە لەچەند ڕۆژی ڕابردوودا ڕوویدا. کە ئەمە دەڵێم ھاوکات دەشمەوێت ئەو خاڵە لای ھەمووان ئاشکرابێت کە ھیچ تاوان و ناشیرینییەک نییە پارتی بیانکات و یەکێتی توانای کردنیانی نەبێت، ھەردوو ھێزکە دەتوانن ھەر تاوانێک بیانەوێت و چۆنیشیان بوێت بەو شێوەیە ئەنجامیبدەن.\n٦. ئەوەشی لەناو ئەم چڵپاوەدا جارێکی تر بێمانا و نابەرپرسیارانەیە، ھەڵوێستی ئەو لەشکرەیە لە ڕۆشنبیران لە وڵاتەکەدا، کە بەدەگمەن نەبێت، یەکێکیان نقەیەکی بچووکیشی لەدەمەوە نەھاتەدەر.


ناڕازییەكانی پارتی حزبێك درووست دەكەن |\nHome سەرەکی ناڕازییەكانی پارتی حزبێك درووست دەكەن\nناڕازییەكانی پارتی حزبێك درووست دەكەن\non: ته‌مموز 31, 2019 In: سەرەکی, هەواڵNo Comments\nئەندامێكی سەركردایەتی: ئەوەی دەڵێت جیا دەبمەوە سەری دای لە بەرد\nژمارەیەك لە كادرانی ناڕازیی پارتی دیموكراتی كوردستان كە بەشێكیان هەڵاتوون بۆ دەرەوەی هەرێمی كوردستان حزبێكی سیاسیی نوێ درووست دەكەن و یەكێك لە ئەندامانی دامەزرێنەریشی دەڵێت: ״ئەو تەوقە دەشكێنین كە دەوترێت كەس لە پارتی جیا نابێتەوە.״\nبە پێی زانیارییەكانی ״ئاژانس״، هەنگاوەكانی پێكهێنانی ئەو حزبە نوێیە لە دەرەوەی هەرێم بە ئاشكرا و لەناو هەرێمی كوردستان بە نهێنی ئەنجام دراوە، زیاتر ئەو ئەندامانەی پارتی هەوڵی بۆ دەدەن كە بە هۆی كێشە ناوخۆییەكانی ئەو حزبەوە زویر بوون و زۆرینەیان بە هۆی مەترسی لەسەر ژیانیان لە دەرەوەی هەرێمن.\nئەو حزبە بە ناوی ״پارتی ناوەندی كوردستان״ دەبێت كە تا ئێستا بە فەرمی بەڵگەنامەی ڕەسمییان پێشكەش بە وەزارەتی ناوخۆی هەرێم نەكردووە بۆ وەرگرتنی مۆڵەتی كاركردن و حزبەكەش وەك سەرپەرشتیارانی دەڵێن سكرتێر یان سەرۆكی نابێت، بەڵكوو دەستەی بەڕێوەبردنی هەیە، كە لە پێنج كەس پێك دێن.\nعەبدوڵڵا سوورچی، یەكێك لە دەستەی دامەزرێنەرانی پارتەكە بۆ ״ئاژانس״ وتی: پارتی ناوەندی كوردستان خەبات لە پێناو سەروەربوونی یاسا و دادپەروەری و بنیاتنانی سیستمێكی حکومڕانیی دیموكراتی دەكات و كادرێكی زۆری پارتی دیموكراتی كوردستانمان لەگەڵە كە له پلە و پۆستی جیاجیایان هەیە و كەسانی نیشتمانپەروەر و پێشمەرگەی دێرینن.״\nوتیشی: ״لە ناوخۆی هەرێم بە بڕیاری پارتەكەمان ڕێكخستنەكانمان بە ئاشكرا كار ناكەن، چونكە ئێمە هەر لە سەرەتای درووستبوونمان یەكێك لە ئەندامانی دەستەی دامەزرێنەرمان بە ناوی (هەژار زەخۆك) لە لایەن پاراستنی پارتییەوە لە ماڵەكەی خۆی ڕفێندرا و ئەگەر هەوڵی نەتەوە یەكگرتووەكان و چەند ڕێكخراوێكی تر نەبووایە ڕزگاربوونی ئه‌ستەم دەبوو، بۆیە لە ئێستادا لە كوردستان بە نهێنی كار دەكەین.״\nلە دوای ساڵی 1991ـەوە ئەوە یەكەمجارە ناڕازییەكانی ناو پارتی هەنگاو بەرەو جیابوونەوە و درووستكردنی حزب ببەن.\nهەژار حسێن، كە ئێستا هەڵاتووە بۆ دەرەوەی هەرێم و یەكێك لە ئەندامانی دەستەی دامەزرێنەری ئەو حزبەیە بۆ ״ئاژانس״ وتی: ״ئێمە نامانەوێت هەمان ئەزموونی ڕابردووی بزووتنەوەی گۆڕان دووبارە بكەینەوە و ئێمە بڕوامان بە درووستكردنی ئۆپۆزسیۆنێكی بەهێزە كە ببێتە ئەلتەرناتیڤی ئەو حكومەتەی ئێستای هەرێم و گۆڕانكاریی بنەڕەتی درووست بکات.״\nمەترسی لەسەر پێنەدانی مۆڵەت لە هەرێم كارێكی وای كردووە كە ڕێكخەرەكانی ئەو حزبە پەنا بۆ حكومەتی ناوەندی ببەن بۆ وەرگرتنی مۆڵەت.\nدلاوەر خۆشناو، كە پێشتر كادرێكی لقی 24ی سەفینی پارتی بووە بۆ ״ئاژانس״ وتی: ״ئێمە باوەڕمان بەم حکومەتە نییە و دەشزانین تەگەرە دەخرێتە بەردەممان، بۆیە لە ڕێگەی حكومەتی عێراقەوە داوای مۆڵەت دەكەین.״\nوتیشی: ״بەشێك لە كادرانی پارتی لە سنووری لقی 24 و لە لقە جیاوازەكان لە زاخۆوە تا دەگاتە هەولێر و كەركوك، هەندێك لە پلەدار و ئەفسەر و ئاسایش و پێشمەرگەی دێرین و كەسانی ترمان لەگەڵدایە ئەو كۆتوبەندە دەشكێنین كە دەڵێت پارتی بەوە ناسراوە، كە هەرگیز كادر و لایەنگرانی ناچنە هیچ لایەنێك یاخود جیا نابنەوە.״\nنووری حەمە عەلی، ئەندامی سەركردایەتیی پارتی بە ״ئاژانس״ی وت: ״ئەو قسانە پڕوپاگەندەن و دوورە لە ڕاستی، ئەوەی بڵێت لە پارتی جیا بوومەتەوە سەری داوە لە بەرد و كەس لە پارتی جیا نەبووەتەوە.״\nباڵباڵێنی بارزانییەکان حکومڕانیی توشی مه‌ترسی دەکات\nکۆمۆ: لە ڕۆمانەکانەوە بۆ مۆسۆلینی\nھەڕەشەی کوشتن کۆچیان پێ دەکات\nلێکۆڵەرە عێراقییەکان دەستیان لەسەر دڵیانە\nشوان محه‌مه‌د ته‌ها ئه‌ندامى وه‌فدى پارتى بۆ به‌غدا: سه‌رۆکكۆمار حه‌قى پارتى نییه به‌ڵام پێویستى به دانوستانه


کوردیپێدیا - دیاری مەهاباد\n📕 دیاری مەهاباد | پۆل: پەڕتووکخانە | زمانی بابەت: 🏳 کوردیی ناوەڕاست\nمەلا غەفووری دەباغی\n🔗 خوێندنەوە / داونلۆدکردنی پەڕتووکی: دیاری مەهاباد\n📥 ژمارەی داونلۆد: 567 جار\n🖇 بابەتە پەیوەستکراوەکان: 601\n1. 👁 ئاردی خۆم لێکرد کەپەکم دابێشت، گەلێکم تاڵی و سوێری دنیا چێشت\n2. 👁 ئازا کوڵی دڵ دەڕێژێ بە قین، بێ دەسەڵاتیش بە گریان و شین\n3. 👁 ئاش هەر کار دەکا گەنم دادێنێ، چەقەنە سەری خۆی بۆ دەشکێنێ\n4. 👁 ئاشەکەمان هەر ئەوەندە دێنێ، کاکی ئاشەوان خۆی بی قرتێنێ\n5. 👁 ئاو بتبا مەچۆ سەر پردی نامەرد، چش با بخنکێی بە سەد ئێش و دەرد\n6. 👁 ئاو بەئاوردا کراو کۆتا بوو، ئەو شەڕە هەر بۆ لێفەی مەلا بوو\n7. 👁 ئاوا بەڕێوەی دەبەی کارو بار، بەزستان قومار بە هاوین شەوکار\n8. 👁 ئاوت خواردەوە جارێک لە کانی، بەردی تێ مەخە خۆ تۆ ئینسانی\n9. 👁 ئاکارت وەکو مشار بێ باشە، هەم بۆلای خۆتە هەم بۆ ئەولاشە\n10. 👁 ئای خۆزگە شۆفار لاڵ و کەڕ بوایە، ئاو خواردنەوەی گورگ لەگەڵ مەڕ بوایە\n11. 👁 ئه و شۆڕە لاوەی شێر دەتەزێنێ، لە داوی عیشقا مو ناپسێنێ\n12. 👁 ئیمڕۆ بخەوی بەتەمای سۆزی، لە قوژبنێکا گەنجێ وە دۆزی\n13. 👁 ئیمڕۆ لێدەدەن لافی دڵسۆزی، دەبنە دوژمنی باب کوشتەی سۆزی\n14. 👁 ئێژن تەوەزەل چەشنی دۆڵپایە قورسایی ژینی لە مل خەڵکایە، وەک قیلی کەوای سپی بێ وایە یان خەرەنگەزی بن کلکی گایە\n15. 👁 ئەستەمێک نیە کە ئاسان نەبێ، پیاو ئەو پیاوەیە هەراسان نەبێ\n16. 👁 ئەگەر برای پشت بو بە برازا، تازە دەرچو کار لە کار ترازا\n17. 👁 ئەگەر بکەویە بەر هەڵمەتی شێر، قەت پەنا مەبە بۆ ڕێوی بێ خێر\n18. 👁 ئەگەر دۆڕاندی پیاوی قومار کەر، نەڵێ بەگوونم، دەبێ سەوداسەر\n19. 👁 ئەگەر شەڕ قونی لەدەرکت ناوە، بیکە خوا بەتۆ یا بەوی داوە\n20. 👁 ئەگەر قسەی حەق لە من دەپرسی، تێر ئاگای نییە هەرگیز لە برسی\n21. 👁 ئەگەر گڵۆڵەی تۆ کەوتە لێژی، بە تەما مەبە کەس چاکت بێژی\n22. 👁 ئەگەر لالوت بی لەکەرەمی کەم، بێشک دەکەویە بەر لۆمە و لەقەم\n23. 👁 ئەگەر لێ گەڕێ شۆفاری بەدفەر، ئاو دەخواتەوە گورگ لەگەڵ مەڕ\n24. 👁 ئەگەر مەیلیان بێ سوار و پیادە، دەبن بە هاوڕێی کوێرەڕێ و جادە\n25. 👁 ئەگەر ناوەخت خوێندی کەڵەشێر، گۆشتەکەی دەخۆن یا دەیکەن بە خێر\n26. 👁 ئەگەر نەشخوێنێ کەڵەبابە سور، ڕۆژ دەبێتەوە بڵاو دەکا نور\n27. 👁 ئەگەر ڕەمەزان یا شەشەکانە، تازە بەشی من ژەم و دوو نانە\n28. 👁 ئەم پەندە باوە لە دێهات و شار، دنیا یا زۆردار دەیخوا یا بێعار\n29. 👁 ئەم پەندە جوانەت لە بیر بمێنێ، تۆفان دەروێ کێ با دەچێنی\n30. 👁 ئەم پەندە جوانەش بە گوێ بسپێرە، سەگ و مزگەوت؟ وشتر و گێرە؟\n31. 👁 ئەم پەندە گەلێک لەلام عەزیزە، خۆزگەم به و باخە ورچی لێ زیزە\n32. 👁 ئەم پەندە ڕاسته و جێگەی باوەڕە، دوزمان ئاور خۆشکەری شەڕە\n33. 👁 ئەم پەندە کۆنەم لێ بسەلمێنە، لە ماوەی ژینت دو کەس مەدوێنە\n34. 👁 ئەم قسە ئەگەر تاڵیشە حەقە، دۆ هەتا زۆربێ کەشک هەر ڕەقە\n35. 👁 ئەم قسە گەلێ بە سوود و کەڵکە، پیاوی خۆش حیساب شەریکی خەڵکە\n36. 👁 ئەم قسە گەلێ کۆن و لە مێژە، مردو ئەگەر مرد لینگی درێژە\n37. 👁 ئەم قسەش گەلێ بەتام و بۆنە، دڵ ئاوێنەی دڵ فەرمودەی کۆنە\n38. 👁 ئەم ماندو بون و ئەم خۆ کوتانە، بەربەرەکانێ لە گەڵ ژیانە\n39. 👁 ئەم نەقڵەیان زوو کردبو شعار، بە قونی موفلیس ڕیشی تەماحکار\n40. 👁 ئەمینی خەڵکە پیاوی داوێن پاک، ئالک زیاد دەکا لەخۆی، ئەسپی چاک\n41. 👁 ئەمەش پەندێکی جوان و دێرینە، نوێژکەر نورینە کارکەر شیرینە\n42. 👁 ئەمەش پەندێکە ڕوون وئاشکرا، برا مەکوژە بۆ دەستە برا\n43. 👁 ئەمەش لە ئەسڵا پەندێکی کۆنە، لەسەد ئاوی خەیت تەڕنابێ سۆنە\n44. 👁 ئەمەش نەقڵێکی لە مێژ و کۆنە، پاداران بگرە، بێ پا ئی خۆنە\n45. 👁 ئەمەش کەڵکی زۆر بۆ گوێ دێرانە، کێ لەسەر سەبرە لەسەر خێرانە\n46. 👁 ئەو بۆنەی مەستی کردی وەک شەراب، کەر داغ کردن بو نەک کزەی کەباب\n47. 👁 ئەو ڕۆژە هەردێ سەرکەوی لە کەل، به و مەرجەی بەجێ نەمێنی لەگەل\n48. 👁 ئەو کاتە ماڵت کرا بە پێ خوست، گەورە ئاوی ڕشت بچوکە پێی تێ خست\n49. 👁 ئەو کەسە پیاوە بەخۆی نەخوڕێ، هیچ کەس لە پڕێ نەبوە بە کوڕێ\n50. 👁 ئەو کەسەی پیره و ژنی نەختێک جوان، لەکار و کاسبی سستە بێ گومان\n51. 👁 ئەو کەسەی دۆستی گیانی گیانیتە، هاوڕێی نەبونی و لێقەوماویتە\n52. 👁 ئەو کەسەی دەبو نەدۆڕێ دۆڕا، بۆ ئاسنی سارد دەکوتێ لە خۆڕا\n53. 👁 ئەو کەسەی نانی بێ تۆ نەدەخوارد، ناتداتێ بچی بۆ لاوێچکێک ئارد\n54. 👁 ئەوانەی خاوەن باخ و بێستانن، خەجاڵەت باری چلەی زستانن\n55. 👁 ئەوی دۆست دەیکا پێی ناکرێ دوژمن، هەر جارێ ناشتا دەکا درۆزن\n56. 👁 ئەوی لە پوشێک نە کۆڵێتەوە، لۆدە کای بەرن ناپرسێتەوە\n57. 👁 ئەی خوێن مژی گەل تازووە بمرە، دەڵێن: سەگی هار، چل شەوی عومرە\n58. 👁 برا وا چاکە نەی کەیە لایی، برامان برایی کیسەمان جیایی\n59. 👁 بۆ ئەم نەزیلەش گوێ ڕابدێرە، چێشتی پڕ کابان بێ خوێ یا سوێرە\n60. 👁 بیستومە پارو لە زار بکەوێ، بۆ کۆش چاکترە نەک لێرە و لەوێ\n61. 👁 بیستومە دەڵێن ڕەسوولی ئەکرەم، سڵاوی خوای لێ بێ هەموو دەم\n62. 👁 بیستومە لە زۆر پیاوانی ماقوڵ، شەڕ بە شمشێر و مامەڵە بە پوڵ\n63. 👁 بیستومە لە زۆر پیاوانی ڕۆشن، فەقیری خۆشە قووتیی نا خۆشن\n64. 👁 بە ڕۆژ دەگەرێ بە کراسی کەتان، بە شەو دەچێتە نێو کۆڵی کورتان\n65. 👁 بە کەسێک دەڵێن عەقڵی تەواوە، خەمی نان بخوا، شوتی هەر ئاوە\n66. 👁 بەدەس مسی قاڵ بکەی بە هەویر، نەک دەسته و نەزەر لە خزمەت ئەمیر\n67. 👁 بەرگەکەم شڕە لێمان ببورە، کەوای سور پڵاو دەخوا، مەشهورە\n68. 👁 بەسمان بەسەردا لێدە گیزوفیز، پێوەدان خۆشە نەوەک ویزەویز\n69. 👁 بەقەول و قەرار قەت مەخۆ فریو، بە هەوای جیران ویشکە تێکوشیو\n70. 👁 بەو کەسە دەکرێ بڕواو متمانە، پابەندی وەفاو عەهد و پەیمانە\n71. 👁 بەکەر ناوێرێ زلی بێ حونەر، ڕەپە ڕەپ دەکا بە کورتانی کەر\n72. 👁 پیاو بە خزم و دۆست دەبێ کۆڵەوار، ناقەڵەشێ هۆرە لە خۆی نەبێ دار\n73. 👁 پیاو قەرزی کۆن و خزمی دور وڵات، دێنێتەوە بیر، گەر زۆری بۆ هات\n74. 👁 پیاوی میوان گر چوو بۆ هەر جێ یە، بێ منەت نان و خوانی خۆی پێیە\n75. 👁 پێم خۆشە گورگی وڵاتەکەی خۆم، بمخوا، نەوەکو شێری عەرزە ڕۆم\n76. 👁 تازە خۆت دەکەی توش دەردە سەری، بە پیری (سەری کڵاش میکەری)\n77. 👁 تۆ پێت ڕەوادیم ئەم کارە جوانە، نەقڵی کەڵاشی مام ئاشەوانە\n78. 👁 جارێکت خواردم بە سندانت بێ، دو جارت خواردم، نۆشی گیانت بێ\n79. 👁 جوابی قوزەڵ قورت سندان و دەردە، پێشینان دەڵێن: جێی کڵۆ، بەردە\n80. 👁 خزم بەکاری قیامەت نایە، مەعلومە دنیا هەر بۆ دنیایە\n81. 👁 خوای تەعالا کار بێ جێ ناکا، تاکێو نەبینێ بەفری تێ ناکا\n82. 👁 دۆستی بەڕاستی کوا ئەم زەمانە، زۆرترین ڕەفیق بۆ نان و گانە\n83. 👁 دەستە چەورەکەت لە من هەڵمەسو، بوک لەگەڵ تۆمە گوێت لێ بێ خەسو\n84. 👁 فەقیر کە دیار بێ کەسی یار نییە، کەس لێی ناپرسێ کاتێ دیار نییە\n85. 👁 قەت لە شوێن چوان نەچیەوە چاکە بەس لێرە و لەوێ کای کۆن بە باکە\n86. 👁 لە مردن ترسی نییە کوڕی شێر، هەر بۆ سەربڕین چاکە، بەرخی نێر\n87. 👁 لە نێو خاس و عام ئەم قسە زۆرە، ماڵی خۆ نەخۆر بۆ چەکمە بۆرە\n88. 👁 مەشهورە بزن بۆ تاقە شەوێ، جێگا خۆش دەکا لە کوێ وەرکەوێ\n89. 👁 مەشهورە دەڵێن بەرخ هەتا سەر، لە بن سەوەتە نابێ، دێتە دەر\n90. 👁 هەتا قەباڵەی خوێندەوە ڕێوی، کەوڵی لە حاجەت خرا لە کێوی\n91. 👁 هەتاکو ماوین هەوڵێ هیمەتێ، من تۆم بۆ چیە لە قیامەتێ\n92. 👁 هەرچی خۆت نەی کەی بێ سودە کاکە، بە دەستی خەڵکی مار بگری چاکە\n93. 👁 وەک خۆ هەڵکێشان عەیبێکی زلە، بە کڕوزانەوەش دێتە خوار پلە\n94. 👁 کە ناعیلاجی ڕوی کردە ماڵت، حەریفی دایکت، دەکەیت بە خاڵت\n95. 👁 کەچەڵ دەرمان کەر بوایە بێ گومان، لە پێشا سەری خۆی دەکرد دەرمان\n96. 👁 کەر بەبارەوە قوت دەدا بۆخۆی، دەڵێ بەیتولماڵ حەرامە نەیخۆی\n97. 👁 کەو ئەو کەوەیە بەرانبەر بە کەو، بخوێنێ، ترس و باکی نەبێ لەو\n1. 👁 پەندی پێشینیان - مەلا غەفووری دەبباغی\n1. 👁 جوتەمەم\n2. 👁 دیاری مەهاباد پەندی پێشینان مەلا غەفوری دەباغی\n➕ ئەم بابەتە لەلایەن: (هاوڕێ باخەوان)ەوە لە: Jun 10 2012 4:51PM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Aug 7 2019 1:04PM باشترکراوە\n👁 ئەم بابەتە 4,483 جار بینراوە\n📷 فایلی وێنە 1.0.1 53 KB Jul 12 2018 12:17AM زریان سەرچناری\n📕 فایلی PDF 1.0.1 2 MB -1 Jul 12 2018 12:19AM زریان سەرچناری


قسەكانی دۆناڵد ترامپ كاردانەوەو توندوتیژی لەعێراق دروست دەكات\n2426 جار خوێندراوه‌ته‌وه\nدۆناڵد ترامپ سەرۆكی ویلایەتە یەكگرتووەكانی ئەمەریكا رایگەیاند، دەیەوێت هێزەكانی وڵاتەكەی لەعێراق بمێنێتەوە، ئەوەش بۆ چاودێریكردنی ئێران.\nدۆناڵد ترامپ لەچاوپێكەوتنێكی تەلەفزیۆنی راشیگەیاند "ئەوەی من دەمەوێت چاوجێریكردنە، ئێمە بنكەیەكی سەربازی گرنگ و بەنرخمان لەعێراق هەیە و ئەو شوێنە زۆر شیاوە بۆ چاودێریكردنی دۆخی ناوچەكە لە سەرجەم رۆژهەڵاتی ناوەراست، ئەمەش باشترە لە كشانەوە".\nئەو قسانەی سەرۆكی ئەمریكا كاردانەوەی جیاجیای لەناوەندەكانی عێراق دروست كردووەو رەنگە كاردانەوەكانیش زیاتر بن، لەو بارەشەوە چەند هەڵوێستێك راگەیەنراوە.\n"كتائب حزب الله" لەچوارچێوەی كاردانەوەكان رایگەیاند، لێدوانەكانی سەرۆكی ئەمەریكا دەربارەی دروستكردنی بنكەی ئەمەریكی لەعێراق مانای راگەیاندێكی روونی داگیركردنە.."، ئایا لێرەوە ئەمە بەمانای راگەیاندنی شەڕ دێت لەگەڵ گروپە چەكدارەكانی سەر بەئێران نایەت؟ هەڵوێستی حكومەتی عێراقی لەم بارەیەوە چی دەبێت؟\nلەو بارەشەوە شارەزای سەربازی و ستراتیژی دكتۆر –"عماد علو" جێگری بەڕێوەبەری ناوەندی كۆماری بۆ توێژینەوەی ئەمنی‌و ستراتیژی، دەڵێت: جوڵەیەك لە پەرلەمان هەیە لەلایەن هێزە سیاسییەكانەوە، ئەمەش پاش سەردانیكردنی ترامپ هات بۆ بنكەی عەین ئەسەد لە پارێزگای ئەنبار لەمانگی رابردوو، كە مشتومڕێكی زۆری هێنایە ئاراوە، ئەم جوڵانە داوای هەڵوەشاندنەوەی رێكەوتنی چوارچێوەی ستراتیژی‌و رێكەوتنی ئەمنی دەكات لەنێوان هەردوو وڵاتدا، ئەمەش لە رێگەی دەركردنی یاساوە دەبێت، ئەگەر ئەم یاسایەش دەنگ بهێنێت، ئەوا ئاڵۆزی دروستدەبێت و كاردەكاتە سەر لایەنی ئەمنی.\nهەروەها دەڵێت: هەر بۆ زانیاریش حكومەت جێ پەهنجەی دیارە لەهەبوونی هێز ئەمەریكی، دیارە هەلوێستی حكومەت و پەرلەمان جیاوازییان هەیە، حكومەت تاكو ئێستا هەڵوێستێكی رونی نیە لە مانەوەی هێزەكانی ئەمەریكا پاش سەركەوتنەكان بەسەر داعشدا، لەكاتێكدا هەریەك لە واشنتۆن و تاران دەیانەوێ عێراق بگەنە گۆرەپانی ململانێكانیان.\nدەربارەی ئەوەی ئەگەر بێت و ترامپ مانەوەی هێزەكانی لە عێراق وەك ئامادەكاری بزانێت بۆ رووبەرووبوونەوەی سەربازی، لەم بارەیەوە ناوبراو وتی: ئەم بابەتە پێدەچێ وابێت، لەگەڵ ئەوەی حكومەتی عێراق پێی باشە راوێژكاران‌و راهێنەرانی بیانی بمێننەوە، ئەمەش پاش گۆڕانی بڕوای سەربازی عێراق بوو لەرۆژهەڵاتەوە بۆ رۆژئاوا، لە ژێر سایەی هەبوونی دوو بەرەدا، یەكێكیان سەر بە ئێرانە و وای دەبینێت ئەم هەبوونە سەربازییە داگیركردنێكی سەربازییە، ئەوانی تر پێیان وایە دۆخی ئەمنی پێویستی بەمانەوەی هێزی بیانییە، ئەوانیش سەر وڵاتانی كەنداو و رۆژئاواییەكانن، لەبەر ئەوە، هەر پرۆژەیەك بۆ وەدەرنانی هێزەكانی بیانی لەعێراق رووبەرووی مشتومرێكی ئێجگار گەورە دەبێتەوە لەناو پەرلەماندا.\nهەرچی دەربارەی بڵاوبوونەوەی هێزەكانی ئەمەریكایە ئەگەر بۆ چاودێریكردنی ئێران بێت، علو دەڵێت: گومانی تێدا نییە حكومەتی عێراق بەرانبەر ئێران خەجاڵەتە لەهەبوونی ئەو هێزانە، چونكە پەیوەندی بەهێز هەیە لە نێوانیان، لەبەر ئەوەی حكومەتی عێراق پێكهاتووە لە هێزی سیاسی جیاواز و هەندێكیان پەیوەندییان بە ئێرانەوە هەیە و بە لێدوانەكانی ترەمپ ئاسودە نین، لەبەرئەوە پێم وایە كاردانەوەكان نێگەتیڤ دەبن و لە توندوتیژی نزیك دەبنەوە، ئەمەش زیانر حكومەتی عێراق توشی هەڵوێستێكی ناخۆش دەكات، بەتایبەتی وەك دەزانرێ دەستوری عێراقی رێگە بە دوژمنكاری نادات بۆ سەر ولاتانی دراوسێ، تاوەكو بابەتی چاودێریش ، چونكە دەكەوێتە چوارچێوەی چالاكی سەربازیەوە، هەرچەندی ئەمەریكا بەهۆی توانا تەكنەلۆجیەكانیەوە پێویستی بە خاكی عێراق نیە بۆ چاودێری كردنی ئێران و لەدەوربەری ئێران یونی هەیە، و لەلایەكی ترەوە بابەتی مانەوەی هێزەكانی ئەمەریكا لە عێراق پەیوەنددارە بە ئامادەكردنی گۆرەپانی ئەو وڵاتە بۆ پرۆسەی سەربازی ئەمەریكی دژی ئێران.\nسەرچاوە: Sputnik Nwes


ئێستا - هەرێمی كوردستان\nئاژانسی دژەتیرۆر دەستگیرکردنى چوار كه‌سی به تۆمه‌تى بازرگانيكردن به چه‌ك و ده‌رمان و هێلكه‌ى قاچاغ ڕاگەیاند.\nلە ڕاگەیاندراوێكدا كە ئەمڕۆ 18ی ئەیلول بڵاویكردەوە، ئاژانسی دژەتیرۆر ڕایگەیاند، له درێژه‌ى هه‌وڵى بنبڕكردنى ديارده‌ى هه‌ر كارێكى ناياسايى و قاچاغ، له هه‌فته‌ى رابردوو چوار كه‌س له‌لايه‌ن به‌ڕێوه‌به‌رايه‌تیى ئاسايشى هه‌ولێر ده‌ستگيركرا‌ن.\nئاشكراشیكردووە، یەكێك لەو چوار كسە ناوى (ئيبراهيم سه‌ردار حه‌سه‌ن)ـە و دانيشتووى شارى هه‌ولێرە كه كارى كڕين و فرۆشتنى هێلكه ده‌كات، ناوبراو به تۆمه‌تى هه‌وڵى هێنانەناوەوەى 84 کارتۆن هێلكه‌ى قاچاغ بۆ شارى هه‌ولێر لە ڕێگاەى بازگه‌ى هيران - شه‌قڵاوه، ده‌ستگيركراوە.\nكه‌سێكی تر به‌ناوى (ئارام عه‌ونى كه‌ريم) دانيشتووى شارى هه‌ولێر دەستگیركراوە كە كارمەندی پۆليسە وهه‌وڵى هێنانه‌ناوه‌ى حەوت كيسه‌ى گه‌وره‌ى كرێم و مه‌رهه‌مى كۆزماتيكى قاچاغ و ماوه‌به‌سه‌رچوو بۆ شارى هه‌ولێر داوە لە ڕێگەى بازگه‌ى دێگه‌ڵەوە.\nڕاگەیاندراوەكەی ئاژانسی دژەتیرۆر ئەوەی خستووەتەڕوو كە دوو كه‌س له‌لايه‌ن به‌ڕێوه‌به‌رايه‌تیى ئاسايشى هه‌ولێرەوە ده‌ستگيركراون به تۆمه‌تى كارى قاچاخچيێتى چه‌ك به ناوه‌كانی مسته‌فا سه‌عيد محه‌مه‌د حه‌مه‌د ئه‌مين، ناسراو به حاجى هه‌رووتى كە دانيشتووى هه‌ولێرە و له ماڵه‌كه‌يدا ده‌ستگيراوە به‌سه‌ر 1250 دانه ده‌مانچه‌ى توركى قاچاخدا.\nكەسەكەی تریش ناوی سه‌ڵاح به‌هرام تاهير حه‌سه‌نە ناوبراو دانيشتووى شاری هه‌ولێرە، له ماڵه‌كه‌يدا ده‌ستگيراوە به‌سه‌ر 10 ده‌مانچه‌ى توركى قاچاخدا.


ململانێیەکانی نێوان ئیسرائیل و ئێران و بەرزکردنەوەی گرژییەکان لەڕۆژهەڵاتی ناوەڕاستدا\nئیسرائیل لەو ماوەیەدا چەند هێرشی ئاسمانی لەڕۆژهەڵاتی ناوەڕاستدا ئەنجامداون بۆ ڕێگرتن لەپڕچەککردن و خۆڕێکخستنی هاوپەیمانە عەرەبەکانی ئێران لەو ناوچەیەدا، هێرشەکانی ئیسرائیل لەدژی دڕۆن و، موشەک و، چەکە مەترسیدارەکانی دیکەی بەردەستی هێزە بریکارەکانی ئێران بوون کە دەتوانرێ تەحەددای ئیسرائیلیان لەلایەن ئێرانەوە پێبکرێ.\nلەڕاپۆرتێکی (نیۆرک‌تایمز) دا هاتوە، ئەو شاڵاوانەی چەند حەفتەی ڕابردوو گرژی تازەن لەشەڕی سێبەری نێوان ئێران و ئیسرائیل، کەوا بەرەو هەڕەشە و ڕووبەڕووبونەوەی بەرفراوانتر ڕۆیشتون و دەشێ مەترسی ئاڵۆزبونی زیاتربن لەداهاتوودا.\nئیسرائیل ئێران تاوانباردەکات کە هەوڵدەدات شاڕێیەکی سەربازی بەناو عێراقدا و، بەرەو سووریا و لەوێوە بۆ لوبنان دروستبکات، لەو ڕێگایەوە چەکی پێشکەوتووی سەربازی بگەێنێتە دەستی هێزە بریکارەکانی. ئەو شاڵاوانەی ئیسرائیل لەو ناوچەیەدا ئامانجیان ڕاگرتنی هەوڵ و تونایەکانی ئێرانە و، هێماش دەداتە هێزەکانی سەر بەئێران کە ئیسرائیل ڕێگانادات موشەکی زیرەکیان لەسەر سنوورەکانی ئیسرائیل هەبن.\n(سیما شاین) سەرۆکی پێشوتری توێژینەوە بۆ هەوڵگری ئیسرائیل گوتی، ئێران هەندێک شت لێرە لەناوچەکەدا دروستدەکات، وە ئەوەی کە لێرەدا گۆڕاوە ئەوەیە کە هەنگاوەکان گەیشتونەتە ئاستێک کە ئیسرائیل پێویستە بەشێوەیەکی جیاواز لەدژیان کاربکات.\nئێرانیش لەدژی ئەو شاڵاو سەربازییانەی ئیسرائیل بێدەنگ نەبوە و، بەرپرسانی باڵای ئێرانی دەڵێن ئەو شاڵاوانەی ئیسرائیل بێ وەڵام نابن، هەڵبەتە ئەوەش سەلمێنەری ئەوەیە کە سنوری ئێران لەو ناوچەیەدا لەوڵاتی خۆی تێپەڕیوە. هەر لەسەر ئو بابەتە (قاسم سولەیمانی) فەرماندەی هێزەکانی قودس کە سەرپەرشتی هێزەکانی ئێران لەدەرەوەی ئێران دەکات لە تویتەردا نوسیویەتی، لێدانەکانی زایۆنیست شێتانەن و بەکۆتاییدێن.\nلەکاتێکدا ئێران بەفەرمی نەیگوتوە کە موشەکی پێشکەوتووی بۆ ناوچەکە گواستونەتەوە بەڵام ئێرانیەک کە بەهەوڵەکانی ئێران لەناوچەکەدا بەئاگایە و شارەزایی لەو بوارەدا هەیە گوتی، لەساڵی پارەوە ئێران سیاسەتی لەگەڵ هێزە بریکارەکانی کە چاوی بڕیبوە مەشقپێکردنیان گۆڕیوە بۆ شەڕی زەمینی لە سووریا و لەعێراق و پڕچەککردن و ڕاهێنانیان بەچەکی تەکنۆلۆجیای پێشكەوتوو.\nسەرکردەکان لەهەموو لایەکانی ناوچەکەدا دەڵێن شەڕی دیکەیان ناوێت بەڵام بەرزبونەوەی ئەو شاڵاوە سەربازیانە و، هەندێک جار شاڵاوی دڕۆنەکان کە تەکنۆلۆجی پێشکەوتویان تێدایە دەشێ زەنگێک بن بۆ گەورەبوونی مەترسیەکان و بەرفراوانبونی ئاڵۆزییەکان لەناوچەکەدا و هەڵایسانی شەڕێکی گەورە.\nلەحەفتەی ڕابردوودا ئیسرائیل هێرشێکی هەوایی لەسووریا ئەنجامدا و لەبارەی هێرشەکەوە گوتی، بۆ ڕێگریکردن بوە لە هەڵدانی دڕۆنێکی هەڵگری تەقەمەنی بەرەو ئیسرائیل.\nهێرشەکان لەدژی هێزەکانی سەر بەئێران تەنها لەسووریادا نەوەستاوەتەوە بەڵکو هەردوو وڵاتی لوبنان و عێڕاقیشی گرتۆتەوە، لەو چەند حەفتەیەی ڕابردوودا بنکەکانی گروپەکانی حەشدی شەعبی چەند جارێک هێرشیان کراوەتەسەر کە سەرکردەکانی ئەو گروپانە دەڵێن ئیسرائیل ئەو هێرشانەی ئەنجامداون، لەوانە هێرشی سەر ئۆتۆمبیلێکی سەربازی لە قائیم کە فەرماندەیەکی تێدا کوژرا و، هەروەها هێرشی سەر بنکەکەی باکووری بەغدا لە (١٩ی تەمموز)ی ڕابردوودا لەجۆری ئەو هێرشانەی ئەو ماوەیەن کە کاراکتەرەکەیان بەڕوونی دیارنیە بەڵام چەند بەرپرسێکی ئەمەریکایی (ئاماژە بەناوەکانیان نەدراوە) بۆ ڕاپۆرتەکە دەڵێن لەلایەن ئیسرائیلەوە ئەنجامدراون.\nهەروەها سوپای لوبنانیش ئاماژەی بەشاڵاوە سەربازییەکانی ئیسرائیل کردوە و دەڵێ، لەو ماوەیەدا تەقەیان لەدوو دڕۆنی ئیسرائیلی کردوە کە ئاسمانی وڵاتەکەیان بەزاندوە.\nئەو ئاماژانە دەرخەری ئەو ڕاستیەن کە ئەو دەرفەتانەی کە ئێران لەڕۆژهەڵاتی ناوەڕاستدا بەدەستیهێناون ئێستا ئیسرائیل لەدژیان دەوەستێتەوە و هەوڵدەدات مەترسیەکان لەخۆی دووربخاتەوە.\n(راندە سلیم) شیکەرەوە لە ئەنستیتیۆی ڕۆژهەڵاتی ناوەڕاست لە واشنتن گوتی، مەیدانی سەربازی لەلایەن ئیسرائیلەوە لەڕووی بەئامانجگرتنی ئامانجەکانی بەرفراوانبوە. ئێستا دۆخەکە چیدیکە لەبارەی هەبوونی ئێران لەسووریاوە نیە بەڵکو لەبەرئەو تۆڕەی ئێرانە لەناوچەکەدا.\nئیسرائیل دەیەوێ پارێزگاری لەئاسایشی نیشتمانی وڵاتەکەی بکات، بۆ ئەوەش پرۆژەی موشەکە زیرەکەکانی حیزبوڵلای لوبنان کە لەلایەن ئێرانەوە پاڵپشتی دەکرێ بەمەترسی دەزانێت، وە هەوڵەکانی بەرزکردونەتەوە لەڕێگای ئەنجامدانی چالاکی سەربازی هێرشی هەواییەوە بۆ تێكشکاندنیان، ئیسرائیل لەساڵی (٢٠١٧) ەوە کاردەکات بۆ ڕێگرتن لەتواناییەکانی حیزبوڵلای لوبنانی تاوەکو نەهێڵێت توانا موشەکیەکانی بەهێزترببن.\nهەروەها شاڵاوی ئیسرائیل لە(١٩ی تەمموز) بۆ سەر بنکەی سەربازی عامرلی لە باکووری بەغدا، ئەو موشەکە زیرەکانەی کردونەتە ئامانج کە بۆ سووریا دەنێردران، ئەو هێرشە هەواییەی ئیسرائیل یەکەم هێرشە لەعێراق لەدوای هێرشکردنە سەر بنکەیەکی ئەتۆمی لەبەغدا لەساڵی (١٩٨١)ەدا کە ئەو کاتەی (سەددام حسێن) لەدەسەڵات و هێزدا بوو.\nشیاوی باسکردنە، ئێران لەڕێگای بەهێزکردنی تۆڕەکانیەوە لە عێراق و، یەمەن و، لوبنان و سووریاوە ڕووبەڕووی بەرژوەندییەکانی ئیسرائیل و، ئەمەریکا و، عەرەبستان بۆتەوە و، بۆ ئەوەش لەهەوڵی بەردەوامدایە بۆ پڕچەککردنی هێزە بریکارەکانی لەناوچەکەدا بەچەکی پێشکەوتوو و ڕاهێنانیان لەسەر موشەکی زیرەک و بەکارهێنانی درۆنەکان.\nبەهاری عەرەبی و، کێشە ناوخۆییەکانی وڵاتانی عەرەبی دەرفەتی گەورەی بۆ ئێران پێبوە، لەو ڕێگایەوە ئێران هەوڵیداوە هێزەکانی نزیک لەخۆی پاڵپشتی بکات و بەهێزیان بکات، وە کاریگەری و دەستێوەردانەکانی لەڕۆژهەڵاتی ناوەڕاستدا بەشێوەی بەرچاو بەرزبونەتەوە.\nپێشتر بارودۆخی ناوچەکە بەهۆی کێشەکانی نێوان ئەمەریکا و ئێران گرژی و ئاڵۆزی تێکەوتوە، وە شەڕی سێبەری نێوان ئیسرائیل و ئێرانیش دیسان کاریگەری بەرەو خراپتربوونی لەسەر ڕەوشی سەقامگیری ناوچەکە دەبێت کە شارەزاییان لەو باوەڕەدان مەترسی ئەو ململانێیانە ڕوو لەکردنەوەی دەرچەی شەڕێکی تازەن لەناوچەکەدا.\nزۆربەی هێرشە هەواییەکانی ئیسرائیل لەدژی ئێران لەناو خاکی سووریادا ئەنجامدراون، کە لەوەتەی ساڵی (٢٠١٧) ەوە ئیسرائیل نزیکەی (٢٠٠) هێرشی ئاسمانی لەدژی کاروانی چەک و تەقەمەنی و، بنکەی سەربازی و، پێگە و شوێنی دیکە ئەنجامداون کە پەیوەستبوون بەئێرانەوە.


سازمان شورای اتحاد ملی کرمانشاه ایلام و لرستان: ناسنامەی ٥ گەریلای ژن کە ساڵی ٢٠١٠ شەھید بوون ڕاگەیەندرا\nناسنامەی ٥ گەریلای ژن کە ساڵی ٢٠١٠ شەھید بوون ڕاگەیەندرا\nفەرمانداری بڕیارگەی ناوەندی (یەژا ستار)، ناسنامەی ٥ گەریلای ژنی ئاشکرا کرد کە بە ڕوداوێک لە ساڵی ٢٠١٠ لە ئامەد شەھیدبوون\n(یەژا ستار) ڕایگەیاند: ساڵی ٢٠١٠ لە کاتێکدا گەریلاکانمان لە ئامەد خۆیان ئامادە دەکرد بۆ وەرزی زستان و بارەگایان دروست دەکرد بە ڕوداوێکی لەناکاو گیانیان لەدەستداوە\n(یەژا ستار) ڕاشیگەیاندوە ڕوداوەکە لە ٢٧ی میدارای ٢٠١٠ ڕویداوە بەڵام بەھۆی دەرفەتی کەم، ڕوداوەکە درەنگ ڕادەگەیەندرێت\nناسنامەی گەریلاکان بەم شێوەیەیە:\n١. ھازینە شەکەر، ناسراو بە (جاندا گابار) لە ساڵی ١٩٧٨ لە مێردین لە دایک بووە، لە ساڵی ١٩٩٠ تەڤلی ڕیزەکانی گەریلا بووە\n٢. مەیاسەر مارانگۆز، ناسراو بە (بەرچەم ئامەد) لە ساڵی ١٩٨٤ لە ئامەد لە دایک بووە، لە ساڵی ٢٠٠٠ تەڤلی ڕیزەکانی گەریلا\n٣. لەیلا گوندۆگدو، ناسراو بە (سەما ئامەد) لە ساڵی ١٩٨٤ لە ئامەد لە دایک بووە لە ساڵی ٢٠٠٤ تەڤلی ڕیزەکانی گەریلابووە\n٤.لەیلا ئیکینجیسۆی، ناسراو بە (ئاخین ئاڤاشین) لە ساڵی ١٩٩٣ لە ئامەد - فارقینێ لە دایک بووە، لە ساڵی ٢٠١٠ تەڤلی ڕیزەکانی گەریلا بووە\n٥. شیلان ئووگوور، ناسراو بە (تەکۆشین سوورووچ) لە ساڵی ١٩٩٢ لە ریھا - سوروچ لە دایک بووە، لە ساڵی ٢٠١٠ تەڤلی ڕیزەکانی گەریلا بووە\nزەکی شەنگالی، ئەندامی کۆنسەی سەرۆکایەتی کەجەکە، لە دیدارێکی ئاژانسی ھەواڵی قەندیلدا: بەرەنگاری ھێرشی ھەموو ھێزێک دەبینەوە\nئاژانسی ھەواڵی قەندیل - ١٩ی ئەیلولی ٢٠١١\nلە میانەی سەردانێکی بۆ بناری قەندیل، بەڕێوەبەری پەیجی ئاژانسی ھەواڵی قەندیل دیدارێکی سازکرد لەگەڵ ھەڤاڵ زەکی شەنگالی، ئەندامی کۆنسەی سەرۆکایەتی کۆما جڤاکێن کوردستان (کەجەکە)\nناوبراو باس لە ڕەوشی ئێستای باکور و باشوری کوردستان دەکات و ھەڵسەنگاندن بۆ بارودۆخی کوردستان لە دیدی کەجەکە دەکات\nپرسیار: کەجەکە چۆن ھێرش و ئۆپەراسیۆنەکانی ٢ مانگی ڕابردووی ئێران و تورکیا ھەڵدەسەنگێنێ؟\nزەکی شەنگالی: ھێرشەکانی ئێران و تورکیا کە دەکرێتە سەر باشوری کوردستان و ئۆپەراسیۆنەکانی تورکیا لە باکوری کوردستان, پەیوەندی بە کۆنسێپتێکی نوێ ھەیە لەلایەن وەڵاتانی داگیرکەر, ئەو ھاوپەیمانییە لە دژی گەلەکەمان دەمێکە بەردەوامە، لەئێستاشدا کە یەکێتی نەتەوەیی و ڕێکخستنی مەدەنی و سیاسی لە ٤ بەشی کوردستان گەشەی کردووە, نیگەرانی وەڵاتانی داگیرکەری لێکەوتۆتەوە و ئەو ھێرشانەی ڕابردوو بۆ لەناوبردنی یەکێتی نەتەوەیی و یەکبونی کوردان بوون. ھەرچەندە ھێرشەکان بەبیانووی پژاک و پەکەکە ئەنجام دەدرێن، بەڵام ڕاستیەکەی ئەوەنیە، بەڵکو ئەوە کێشەیەکی نەتەوەییە، کورد لە ھەرشوێنێک دەستکەوتی ھەبێت ئەوان پێی ڕازی نین و دژایەتی دەکەن. تورکیا زۆر جار دەڵێت من کورد باش دەناسم، بەڵام ئەوان کورد وەک خۆی ناناسن و دەیانەوێ بە ئارەزووی ئەوان کوردان ھەڵسوکەوت بکەن، بۆیە پێویستە گەلی کورد بەتایبەتی لە باشوری کوردستان ئەو ڕاستیە بزانێت. ئەوەی بەدروشم دەوترێت ڕاست نیە\nپرسیار:: پێتان وایە حکومەتی ھەرێم تێوەگلابێت لەو ھاوپەیمانێتیە؟\nزەکی شەنگالی: ئێمە ھیوادارین، ھێزەکانی باشوری کوردستان بە حیزب و حکومەتەوە ھۆشیاربن و حکومەتی ئاکەپە باش بناسن، پەکەکە لە دژی تورکیا شەڕی دەستپێنەکردووە، بەڵکو تورکیا لە دژی پەکەکە شەڕی ڕاگەیاندووە، لەماوەی ٢ ساڵی ڕابردوودا ٣٠٠٠ سیاسەتمەدار لە باکوری کوردستان دەستگیرکراوە، ئۆپەراسیۆن لەکاتی ئاگربەستەکانی پەکەکە بەردەوام بووە. واتە ئۆپەراسیۆنی عەسکەری و سیاسی لەیەک کاتدا لەدژی کورد درێژەی پێدراوە. ئەو شەڕەی ڕوودەدات بەرپرسارێتیەکەی لەسەر کورد و پەکەکە نیە، بەڵکو لەسەر حکومەتی تورکیایە. مەسعود بارزانی و یەکێتی نیشتیمانی و ھەموو ھێزەکانی باشور پێویستە ئەوە بزانن، لایەنگری شەڕ پەکەکە نیە، بەڵکو دەوڵەتی تورکیا و حکومەتی ئاکەپەیە، دەیان جار دیدارەکانی بەڕێز ئۆجەلان ئاستەنگ کراون و ئۆپەراسیۆنەکان و شەڕی نکۆڵی کردن لە کورد چڕبونەتەوە، پێویستە بەرپرسانی باشور دڵنیابن کە ئەوەی تورکیا دەیڵێت ڕاست نیە، پەکەکە تەنھا مافی پاراستنی ڕەوای بەکارھێناوە و بەرگری لەخۆی کردووە\nپرسیار: باڵیۆزی ئەمریکا لە عێراق ڕایگەیاند بوو, ئەمریکا بەھاوبەشی ھێزەکانی عیراق و پێشمەرگە ھێرش دەکەنە سەر قەندیل و لەناوچە سنورییەکان جێگیر دەکرێن، بۆچونی ئێوە چیە؟\nزەکی شەنگالی: بەرنامەی پەکەکە دیارە, لە بەرامبەر ئەو ھێرشانەی لەدژی گەریلاش دەکرێت بەرنامەی پەکەکە ئاشکرایە. لەو ھاوپەیمانێتیەی ئێستا لەدژی کورد لەئارادایە ئەمریکاش ڕۆڵی خۆی ھەیە و فڕۆکەی سیخوڕی ئەمریکی بە ناوچە سنورییەکاندا دەسوڕێنەوە و زانیاری بە تورکیا دەدەن، لە بەرامبەر ھەر ھێرشێک کە دەکرێتە سەر گەلی کورد، لە بەرامبەر ھەموو ھێرشێک کە دەکرێتە سەر گەریلا و خەڵکی سڤیل ئێمە مافی بەرگری ڕەوا بەکاردێنین و بەرەنگاری ھەموو ھێرشێک دەبینەوە ھەر ھێزێک بیکات.\nپرسیار: پەکەکە پەسەندی دەکات، ھێزی پێشمەرگە لە بناری قەندیل جێگیربێت؟\nزەکی شەنگالی: شتی لەو شێوەیە ڕووینەداوە، لەناو خۆیاندا ئەوە گفتوگۆی لەبارە کراوە و ئەمریکا قسەی تێدا کردووە، بەڵام پێویستە ھێزەکانی پێشمەرگە لە باشوری کوردستان بۆ خزمەتی ئاشتی و دیموکراسی بەکاربھێندرێن، پێویستە ئەو ھێزانە لەدژی سوپای تورکیا و ئێران و ھێزە نێودەوڵەتیەکان بەکاربھێندرێن, پەکەکە تاکو ئێستا لەناو خاکی ھەرێمی کوردستان، لەدژی ئێران و تورکیا ھیچ چالاکییەکی نەکردووە، بەڵام تورکیا و ئێران لەدژی ھاوڵاتیانی سڤیل ھێرشی ھەوایی ئەنجام دەدەن و تۆپبارانی سنورەکان دەکەن, بەرپرسانی باشور پێویستە بەو شێوەیە لە بارودۆخەکە تێبگەن، ئێمە ھیچ کاتێک مامەڵەیەکمان نەکردووە زیانی بۆ باشوری کوردستان ھەبێت، ھەمیشە ڕەچاوی بارودۆخی ھەرێمی کوردستانمان کردووە و بەرژەوەندی گەلی باشورمان وەک بەرژەوەندی خۆمان لەبەرچاو گرتووە و بەبنەما وەرمانگرتووە، بۆ ئەوەی دەستکەوتەکانی باشوری کوردستان بپارێزین، پێویستە بەرپرسانی باشوری کوردستان ڕاست و ھەڵە تێکەڵ نەکەن. ئەوانەی دەیانەوێ شەڕی کورد بە کورد بکەن، ناتوانن سەربکەون, بۆ ئەوەی چارەسەری کێشەکانی کورد بکرێت، پێویستە سیاسیانە مامەڵە بکرێت.\nپرسیار: لێکدانەوەی کەجەکە بۆ ئاڵۆزبوونی پەیوەندی نێوان ئیسڕائیل و تورکیا چۆنە؟\nزەکی شەنگالی: ئەردۆغان دەیەوێ ببێت بە ئیمپراتۆری ڕۆژھەڵاتی ناوەڕاست, حکومەتی ئاکەپە دەیەوێ سەرنجی وەڵاتانی عەرەب بەلای خۆیدا ڕابکێشێ، تورکیا ھیچ کارێک لە دژی ئیسڕائیل ناکات، ئەو چەکەی تورکیا بەکاری دێنێت، چەکی ئیسڕائیل و ئەمریکایە، پێویستە گەلی عەرەب ھۆشیاربێت، دۆستایەتی تورکیا ڕۆژانەیە و دۆستایەتییەکی بەرژەوەندی خوازە. حوسنی موبارەک و بەشار ئەسەد دۆستی سەرەکی تورکیابوون، بەڵام ئێستا تورکیا بەشێوەیەکی دیکە خۆی نیشاندەدات، کە ڕووی ڕاستەقینەی خۆی دیارنەبێت. ئەوەی باس دەکرێت لە بارەی تێکچوونی پەیوەندی نێوان تورکیا و ئیسڕائیل ڕاست نیە، ئەوە تەنھا بۆ چەواشەکردنی گەلی عەرەبە، بەتایبەت ئەوانەی لە وەڵاتەکانیان لە شۆڕشدان، تورکیا وەک دۆستی شۆڕشگێڕان خۆی نیشاندەدات، لەکاتێکدا کێشەی کورد بە گرنگ وەرناگرێت لە تورکیا. ئاکەپە, موسوڵمانیش نیە، موسوڵمانێکی ساختەیە و ھی\nئەمریکایە. تورکیا ڕووی ڕاستەقینەی خۆی دەشارێتەوە و بۆیاخی دەکات، لە بنەڕەتدا ھیچ کێشە و ناکۆکیەکی لەگەڵ ئیسڕائیل نیە.\nپرسیار: ئیسڕائیل ڕایگەیاند پشتیوانی پەکەکە دەکات لە دژی تورکیا، لەو بارەیەوە چی دەڵێن؟\nزەکی شەنگالی: شتێکی وا لە\nئارادانیە، ئەوە پڕوپاگەندەی دەوڵەتی تورکیایە و ئەو قسانە لەخۆیانەوە دروستی دەکەن، سیاسەتکردنی ئێمە لەگەڵ ھەر ھێز و دەوڵەتێک بە پرەنسیپە تەنانەت لەگەڵ دۆست و دوژمنیش. ئەو بابەتەش تاکو ئێستا نەھاتۆتە ڕۆژەڤ, بۆیە ئێمە گرنگی بە پڕوپاگەندەی تورکیا نادەین.\nپرسیار: ماوەیەکی زۆرە دیداری ئۆجەلان ئاستەنگ دەکرێت، لە ئەگەری مەترسی لەسەر ژیانی ئۆجەلان، کاردانەوەی پەکەکە چی دەبێت؟\nزەکی شەنگالی: نەک بە تەنھا پەکەکە، بەڵکو گەلی کورد و لایەنگرانی ئاشتی و دیموکراسی لە ڕۆژھەڵاتی ناوەڕاست، قیامەت دروست دەکەن، ئاسمان و زەوی لەیەک دەدەن، نە تورکیا و نە ھیچ ھێزێکی دیکە ناتوانێ ھیچ لە سەرۆک ئاپۆ بکات. بەڵام ئەوان ھەمیشە سیاسەتێکی وانیشان دەدەن کە ئەوان ھەن و خۆیان نمایش دەکەن و ھێزی خۆیان بەو ووتانە پیشان دەدەن، ئەوەش سیاسەتێکی درۆیە و لە کۆنەوە بەردەوامە، ئەگەر سیاسەتێکی بنگەھی ھەبێت ئەوان ھەرگیز ناتوانن درۆ بکەن. بەرپرسانی حکومەتی تورکیا ھەرجارێک بیانوویەک دەدۆزنەوە بۆ ئەوەی پارێزەران سەردانی ئیمڕاڵی نەکەن، بیانوەکانیش ناڕاستن، سیاسەتی تورکیا لەسەر بنەمای درۆ دروست بووە و لە ئایندەشدا ھەموو کەس لەوە تێدەگات. ئەگەر تورکیا دەوێ کێشەی کورد چارەسەر بکات، با سەرەتا لای ئۆجەلانەوە دەست پێ بکات، چونکە چارەسەری لای ئۆجەلان چارەسەری کێشەی ھەموو کوردە. بۆ کاری ئایندەش گەلەکەمان لەسەرجەم بوارەکان خۆی بەڕێکخستن دەکات.\nUpplagd av سازمان شورای اتحاد ملی کرمانشاه ایلام و لرستان kl. ۵:۳۳


ئیدارەی بایدن بەنیازە فڕۆکەی شەڕکەری F16 بە تورکیا بفرۆشێت\nکۆدی هەواڵ: 5657\nڕێکەوتی بڵاوکردنەوە: 09:42 - 2022/04/08\nبەشی جیهان- سەرەڕای دژیاتیی کۆنگرێسی ئەمریکا لەگەڵ فرۆشتنی فڕۆکەی شەڕکەری F16 بە تورکیا، وەزارەتی دەرەوەی ئەو وڵاتە بڕوای وایە فرۆشتنی ئەم جۆرە فڕۆکەیە بە ئەنقەرە یارمەتیی بەرژەوەندییەکانی ئەمریکا دەدات.\nبەپێی هەواڵی کوردپرێس، وەزارەتی دەرەوەی ئەمریکا لە بەیاننامەیێکدا ڕایگەیاندووە دژایەتیی زیاتر لە 50 نوێنەر لەبارەی ئەگەری فرۆشتنی F16 بە تورکیا نیگەرانیێکی هەڵەیە.\nبەگوێرەی ڕاپۆرتی ڕۆیتێرز وەزارەتی دەرەوەی ئەمریکا لە نامەیێکدا کە ئاراستەی کۆنگرێسی وڵاتەکەی کردووە بابەتەکە بەمشێوە لێکدەداتەوە کە فرۆشتنی فڕۆکەی جەنگیی F16 بە تورکیا لەگەڵ بەرژەوەندییە نیشتمانییەکانی ئەمریکا یەکدەگرێتەوە و یارمەتیی یەکگرتنی درێژخایەنی ئەندامانی ناتۆ دەدات.\nتورکیا لە مانگی تەشرینی یەکەمدا داوای لە ئەمریکا کردبوو 40 فڕۆکەی F16 بە وڵاتەکەی بفرۆشێت و هەروەها نزیکەی 80 کیتی نۆژەن کردنەوە و بەڕۆژ کردنی فڕۆکە شەڕکەرەکانی ئێستای تورکیا بە ئەنقەرە بدات.\nژمارەیێک زۆر لە ناوەنە ئەمریکییەکان لەوان 50 نوێنەری کۆنگرێس دژایەتیی خۆیان لەگەڵ فرۆشتنی ئەم فڕۆکانە بە تورکیا نیشان داوە ئەوەش بەبۆنەی جێگیر کردنی سیستەمی دژە مووشەکیی ئیس-400ی ڕووسی لەلایەن تورکیاوە.


ناوی كاندیدەكانی یەكێتی بۆ وەرگرتنی پۆستە باڵاكان بڵاوكرایەوە – تۆڕی میدیایی خەڵک\nناوی كاندیدەكانی یەكێتی بۆ وەرگرتنی پۆستە باڵاكان بڵاوكرایەوە\n2018/12/06 - 2:13 PM\nبەپێی زانیارییەكان یەكێتی نیشتیمانی كوردستان خۆی یەكلای كردۆتەوە سەبارەت بە دابەشكردنی پۆستە باڵاكانی هەرێم، بەڵام بەرپرسێكی یەكێتی ئەو دەنگۆیانە رەتدەكاتەوە.\nماڵپەڕی”عین العراق نیوز” بڵاوی كردەوە، یەكێتی نیشتیمانی كوردستان پۆستەكانی بەسەر چەند بەرپرسێكی ئەو حزبەدا دابەشكردووە و قوباد تاڵەبانی، كوڕی جەلال تاڵەبانی سەرۆكی پێشوتری عێراقیش دەكرێتە سەرۆكی پەرلەمان.\nبەپێی زانیارییەكانی ماڵپەڕەكە كە لە سەرچاوەیەكی ئاگادارەوە دەستی كەوتووە، مەلا بەختیار كاندیدە بۆ جێگری سەرۆكی هەرێم و قادر حەمەجانیش دەكرێت بە جێگری سەرۆكی حكومەت.\nرێواس فایەق، ئەندامی سەركردایەتی یەكێتی نیشتیمانی كوردستان و پەرلەمانتاری ئەو حزبە لە پەرلەمانی كوردستان رەتیكردەوە، تائێستا بڕیاری كۆتایی درابێت و وتی”ئەو دەنگۆیانە دورن راستیەوە”.\nناوبراو بۆ (خەڵك) ئاماژەی بەوەكرد، بڕیاری كاندیدكردن بۆ ئەو پۆستانەی پشكی یەكێتین لە ئەنجومەنی سەركردایەتییەوە دەدرێت و تائێستاش كۆبونەوە نەكراوە.\nزیانی بارانبارینەكەی ئەمڕۆی سلێمانی\n(خەڵك) وادەی سەردانی شاندی پارتی بۆ سلێمانی ئاشكرادەكات


ڕیاڵ و بەرشە و یۆڤانتۆس دڵیان لای سوپەی ئەوروپایە - تۆڕی میدیایی خەڵک\nخەڵك دوو چەكداری داعش لە كەركوك دەستگیركران كە لەلایەن دادگاوە داواكراو بوون. شانەی ڕاگەیاندنی ئەمنیی راگەیاندراوێكی بڵاوكردووەتەوە و ئاماژە بەوە دەكات، دوای كۆكردنەوەی زانیاری ورد و بەدواداچوون، تیمەكانی هەواڵگریی سەربازیی لە وەزارەتی ناوخۆ لە شاری كەركوك ئۆپەراسیۆنێكیان ئەنجامدا و دوو تیرۆرستی مەترسیداری داعش دەستگیركران. لە راگەاندراوەكەدا ئەوەش بڵاوكراوەتەوە، ئەو دوو تۆمەتبارە پێشتر لەلایەن دادگاوە داواكراو بوون، لە ئێستاشدا دۆسیەی لێكۆڵینەوەیان بۆكراوەتەوە.\nخەڵك رووبارەكانی عێراق تا دێت وشكتر دەبن بەپێی پێشبینییەكان تا ساڵی 2040 رووبارەكانی عێراق نامێنن و وشك دەبن. ئێستا شاندی عێراقی بە سەرۆكایەتی وەزیری سەرچاوە ئاوییەكان مەهدی رەشید حەمدانی لە توركیایە بۆ گفتووگۆ لەسەر پشكی عێراق لە ئاو و دابەشكردنی سەرلەنوێی لە نێوانیاندا. بەپێی راپۆرتی رووانگەی سووریایی مافەكانی مرۆڤ لە مانگی رابردوودا، ئاستی ئاوی رووباری فوڕات كە رووبارێكی نێودەوڵەتییە، بۆ یەكەم 5 مەتر دابەزیوە لە مێژووی خۆیدا بەهۆی ئەو بەربەرستانەی لە توركیا لەسەر رووبارەكە دروستكراون. عەبدولڕەحمان مەشهەدانی مامۆستای ئابووریی دەڵێت كۆمەڵێك بەنداوی توركیا لەنێویاندا ئەلیسۆ، بووە بەهۆی رێگری لە هاتنی پشكی عێراق لە ئاو. لە چوارچێوەی پرۆژەی باشووری خۆرهەڵاتی ئەنادۆڵ كە بە گاپ ناسراوە و لە 70كانی رابردووەوە دەستیپێكردووە كاریگەرییەكی گەورەی لە گرتنەوەی ئاو هەیە، توركیا خاوەنی 5 بەنداوی گەورەیە لە سەر رووباری فوڕات، ئێستاش كار لەسەر دوو بەنداوی دیكە دەكرێت. رووبارەكانی فوڕات و دیجلە بە شا دەماری سەرەكی ژیانی عێراق دادەنرێن، بەڵام پرۆژەكانی توركیا بە تەواوی ئەم دوو رووبارەی بەرەو ووشكبوون بردووە.\nڕیاڵ و بەرشە و یۆڤانتۆس دڵیان لای سوپەی ئەوروپایە\nفیدراسیۆنی تۆپی پێی ئەوروپا (یوێفا)، سزای بەسەر یانە بەشدارەکانی خولی سوپەری ئەوروپیدا سەپاند و بەشێک لە یانەکانی بەشدار لەو خولە وەڵامێکی توندی (یوێفا)، دەدەنەوە.\nفیدراسیۆنی تۆپی پێی ئەوروپا “یوێفا” لەبارەی یانە دامەزرێنەرەکانی خولی سوپەری ئەوروپی بڕیاریدا بە لێخۆشبوون لە نۆ یانە کە لە خولی سوپەر مەیلی بەشدارییان نواندبوو و دواتر پەشیمان بوونەوە.\nلێخۆشبوون لەو نۆ یانەیە، کە بریتین لە یانەکانی(مان یونایتد، مانسیتی، چێڵسی، ئارسیناڵ، لیڤەرپوڵ، تۆتنهام، ئەتلەتیکۆ مەدرید، ئینتەرمیلان، ئەی سی میلان)، تەنها بارە وەرزشییەکان دەگرێتەوە و لە ڕووی داراییەوە بۆ وەرزی داهاتوو سەرجەمیان بە ڕێژەی لەسەدا پێنج داهاتی بەشداریکردنیان لە خولەکانی ئەوروپا کەم دەکرێتەوە.\nهاوکات لە ئەگەری بەشداریکردنەوەی ئەو یانانە، لە خولی سوپەری ئەوروپیدا، یان هەر خولێکی دیکە، بەبڕی 100 ملیۆن یورۆ سزای دارایی بەسەریاندا دەسەپێنرێت.\nلە لایەکی دیکەوە، سێ یانە گەورەکەش (ڕیاڵ مەدرید، بەرشلۆنە، یوڤانتۆس) ئەم سزایانە نایانگرێتەوە، چونکە ئەو یانانە تائێستا لە مەیلی بەشدارییان لە خولی سوپەری ئەوروپیپاشگەز نین، وەک ڕێکارێکیش بەرامبەریان، بەبڕیاری (یوێفا) لەئەگەری پاشگەز نەبوونەوەیان، پێشنیازکراوە کە بۆ وەرزی داهاتوو لە خولی یانە پاڵەوانەکانی ئەوروپا دووربخرێنەوە.\nهەولێر؛ دەست بەسەر بڕێكی زۆر جەرگی بیانی قەدەغەكراودا گیرا\nئێران؛ لە كارگەیەكی دروستكردنی پاكەرەوە تەقینەوەیەك ڕوویدا\nخەڵك- كەریم بنزیما هێرشبەری یانەی ڕیاڵ مەدریدی ئیسپانی بەردەوامە لەسەر درەوشانەوە و دەستكەوتەكانی لەم وەرزە، بەجۆرێك كە تەنیا چەند هەنگاوێكی…\nپێرێز، چاوی لە هالاند و مباپێ یە، گەر ئەوان نەبوون سەڵاح\nخەڵک - وەرزش بەپێی ڕاپۆرتە ڕۆژنامەوانییەکانی ئیسپانیا، فلۆرەنتینۆ پێرێز سەرۆکی یانەی ریاڵ مەدرید ئامانجی بەهێزکردنی ریزەکانی شاهانەی هەیە…\nخەڵک - وەرزش زیندین زیدان ڕاهێنەری یانەی ڕیاڵ مەدرید ستایشی کەریم بنزیمەی هێرشبەری تیپەکەی کرد دوای ئەوەی توانی دوو گۆڵبۆ یانەکەی تۆمار بکات و…\nڕیاڵ کلاسیکۆی بردەوە\nخەڵک - وەرزش یانەی ڕیاڵ مەدرید لەیاریگای دیستیفیانۆی تایبەت بەخۆی پێشوازی لەیانەی بەرشەلۆنە کرد و توانی بە دوو گۆڵ بەرامبەر گۆڵێک یارییەکەی لێبباتەوە.…\nخەڵک - وەرزش ڕۆژی شەممە لە یاریی کۆتایی جامی ئیسپانی لەسەر یاریگای ئۆڵۆمپی " لا کارتۆخا " لە سیڤیلیا، یانە کەتەلۆنییەکە نازناوی جامی ئیسپانیای بە…\nخەڵك رووبارەكانی عێراق تا دێت وشكتر دەبن بەپێی پێشبینییەكان تا ساڵی 2040 رووبارەكانی…\nئه‌رشیفه‌کان مانگێک دیاری بکه حوزه‌یران 2021 (1216) ئایار 2021 (1622) نیسان 2021 (1647) ئازار 2021 (1663) شوبات 2021 (1621) كانونی دووه‌م 2021 (1028) كانونی یه‌كه‌م 2020 (62)\nڕیاڵ مەدرید دەستبەرداری هازارد دەبێت\n06 مارس 2021 1.33 pm\nخەڵک – وەرزش دوای دۆڕاندنی یانەکەی بەرامبەر یانەی چێڵسی ئینگلیزی لە قۆناغی پێش كۆتایی خولی یانە پاڵەوانەکانی…\nدۆن، لە خراپترین وەرزیشیدا بەردەوامە لەشکاندنی تۆمارەکان\n13 مارس 2021 10.07 pm\nخەڵک – وەرزش کریستیانۆ ڕۆناڵدۆی پورتوگالی و هێرشبەری یانەی یۆڤانتۆسی ئیتالی، کە یەکێک لەخراپترین وەرزەکانی…\n11 نیسان 2021 3.01 pm\nخەڵک – وەرزش یانەی ڕیاڵ مەدرید لەیاریگای دیستیفیانۆی تایبەت بەخۆی پێشوازی لەیانەی بەرشەلۆنە کرد و توانی بە…


سائیرون داوای دوورخستنەوەی باڵیۆزی عێراق لە ئەمریکا دەکات - کوردسات نیوز\nJul 16, 2019 515\nJul 16, 2019 128\nJul 15, 2019 387\nJul 15, 2019 1606\nJul 15, 2019 307\nJul 15, 2019 629\nJul 12, 2019 1236\nApr 19, 2018 4413\nApr 5, 2018 4501\nApr 7, 2018 3087\nMay 3, 2017 3416\nOct 21, 2017 3103\nApr 17, 2018 2985\nJul 5, 2019 1327\nJun 28, 2019 342\nJul 6, 2019 419\nJun 29, 2019 286\nJul 8, 2019 2910\nJul 1, 2019 1630\nJun 25, 2019 1888\nJul 7, 2019 613\nJul 1, 2019 375\nJul 10, 2019 356\nJul 3, 2019 1220\nJun 26, 2019 1269\nJul 4, 2019 1129\nJun 27, 2019 1388\nJun 13, 2019 730\nJul 10, 2019 495\nJul 3, 2019 842\nJun 29, 2019 631\nJun 29, 2019 391\nJun 28, 2019 1904\nJun 28, 2019 4419\nJun 25, 2019 72498\nJul 14, 2019 990\nJul 4, 2019 1854\nJul 3, 2019 584\nJul 3, 2019 3582\nسائیرون داوای دوورخستنەوەی باڵیۆزی عێراق لە ئەمریکا دەکات\nJul 8, 2019 1829\nکاردانەوەکانی لێدوانەکەی باڵیۆزی عێراق لە ئەمریکا بەردەوامە، لەو چوارچێوەشدا دەوڵەتی یاسا و ھاوپەیمانیی سائیرون و جێگری سەرۆکی ئەنجومەنی نوێنەران، داوای دوورخستنەوەی ئەو باڵیۆزە دەکەن.\nحەمدلا رەکابی وتەبێژی فراکسیۆنی سائیرون لە ئەنجومەنی نوێنەرانی عێراق، رایگەیاندووە: لێدوانەکانی باڵیۆزی عێراق لە ئەمریکا لەبارەی ئیسرائیلەوە تووشی سەرسوڕمانی کردووین، چونکە ئەو باڵیۆزە سنووری دەسەڵاتەکانی خۆی تێپەراندووە.\nھاوکات وتەبێژی فراکسیۆنی سائیرون داواشی لە حکومەتی عێراق کرد، باڵیۆزی عێراق لە ئەمریکا بانگھێشت بکەن و لەسەر تێپەڕاندنی سنووری دەسەڵاتەکانی لێپرسینەوەی لەگەڵدا بکرێت.\nلەلایەن خۆشیەوە، حسێن کەعبی جێگری یەکەمی سەرۆکی ئەنجومەنی نوێنەران رایگەیاندووە: لێداوانەکانی باڵیۆزەکەی عێراق لە ئەمریکا گوزارشت لە بۆچوونی رەسمیی عێراق ناکەن.\nجێگری سەرۆکی ئەنجومەنی نوێنەران داواشی لە وەزارەتی دەرەوە کرد، رێوشوێنی یاسایی لەبارەی قسەکانی ئەو باڵیۆزە بگرنەبەر، لەلایەکی تریشەوە دەوڵەتی یاسا لە راگەیاندراوێکدا ھۆشداریی دا لەوەی رێگانەدرێت پشتیوانانای رژێمی بەعس لە پۆستە دبلۆماسیەکان جێگیربنن.\nھەفتەی رابردوو، فەرید یاسین باڵیۆزی عێراق لە ئەمریکا، لە میانەی چاوپێکەوتنێکدا لەبارەی سەودای سەدەوە رایگەیاند: کۆمەڵێک ھۆکاریی بابەتیی ھەن کە وادەکەن عێراق پەیوەندییەکانی لەگەڵ ئیسرائیلدا ئاسایی بکاتەوە.\nباڵیۆزی عێراق لە ئەمریکا\nمنداڵەکانتان بەم شێوەیە لە هەوکردن بە دایبی بپارێزن\nسەرۆكی لوبنان سەردانی عێراق دەكات\nFeb 20, 2018 504\nھەڵبژاردنی ئەنجومەنی پارێزگاکان بۆ سالی داهاتوو دوادەخرێت\nMay 20, 2019 763\nپنتاگۆن: تۆمەتبارکردنی سوپای عێراق بەئەشکەنجەدانی ھاووڵاتییان...\nJul 18, 2017 1273\nJul 15, 2019 6080\nقوباد تاڵەبانی لە مەراسیمی دەستبەکاربوونیدا شەهید و ئەنفالکراوانی...\nJul 10, 2019 5193\nJul 14, 2019 5092\nJul 12, 2019 4099\nJul 15, 2019 3093\nJun 25, 2019 15746\nJun 24, 2019 9837\nFeb 22, 2019 23572\nJan 22, 2019 20941\nJan 21, 2019 18678\nJul 17, 2019 44\nJul 16, 2019 5752\nJul 16, 2019 1586\nJul 15, 2019 13212\nگۆڵد فیشەکانیش ئەلکهول بەکاردەھێنن\n١٧ ھەزار و ٦٠٠ عێراقی لەمساڵدا داوای مافی پەنابەرییان لە...\nحاڵەتێکی ئەنفلۆنزایH1N1 لە ھەرێمی کوردستان تۆمار کرا


بیرکردنەوە - لە دایکبوونی مرۆڤێکی گەورە\nلە دایکبوونی مرۆڤێکی گەورە\n٤-٤-١٩٤٩ رۆژی لە دایکبوونی ئەو مرۆڤەیە کە کاریگەیەکی گەورەی لەسەر هزرو سیاسەتی کۆمەڵگای کوردستان بەجێهێشتووە،رۆژی لە دایک بوونی ئەو مرۆڤەیە کە لە پێناو ماف و ئازادی گەلەکەیدا، بیست ساڵە لە زیندانی تاکەکەسیدا ژیان بەسەر دەبات. ئەگەرچی ئەو مرۆڤە لە روی فیزیکییەوە لە خەڵک دابڕاوە،بەڵام بە روح و بیرکردنەوە، لەگەڵ خەڵکدا دەژیت و خەڵک لە گەڵیدا دەژیت،دوژمنانی گەلی کورد ویستیان بە زیندانیکردن، لە گەلی کوردی داببڕن،بەڵام ئەو لە زینداندا درێژەی بە شۆڕشەکەی دا، نەک هەر گەلی کوردی لەگەڵ خۆی هێشتەوە،بە تێروانینە نوێکانی،گەلانی تریشی خستە ژێرکاریگەری خۆیەوە.\nکاتێک کە لە ژووری تاکەکەسی ئیمرالیان توندکرد، وتی :\nمرۆڤە گەورەکان و پێغەمبەرەکان لە تەنهاییدا داهێناین کردووە و خزمەتی مرۆڤایەتیان کردووە،منیش سوود لەم تەنهاییەی زیندانی ئیمرالی وەردەگرم و پارادیگما نوێکەمی (کۆنفیدراڵی دیموکراتی) پیدەنووسمەوە .\nعەبدوڵلا ئوج ئالان لە یەک کاتدا بیرمەند و سیاسەتمەدار و سەرکردەی بلیمەتی گەلی کورد و پێکهاتە چەوساوەکانە،پێش ئەوەی دەست بە خەباتی سیاسی و چەکداری بکات،بروای بە چەمکی سیانی (پەروەردە،رێکخستن، چالاکی) هێناوە،لەو باوەردایە بە بێ پەروەردە،رێکخستن هەڕەمەکی و شلوق دەبێت،بە رێکخستنی هەڕەمەکی و شلوقیش چالاکی سەرکەوتو نابێت و ئامانج ناپێکێت.بۆیە پێش پێکهێنانی رێکخستن،مێژو و هزری کۆمەلگای مرۆڤایەتی خوێندەوە،بە گوێرەی تایبەتمەندیەکانی کوردستان و رۆژهەڵاتی ناوەراست،بۆ چارەسەری کێشەی کورد و کێشەی گەلان وپێکهاتە چەوساوەکانی تر،پارادیگمایەکی نوێی داهێنا و خۆی و هەڤاڵەکانی پێ پەروەردەکرد.بەو پارادیگما نوێیە رێکخستنێکی نوێی درووستکرد،لە شێوە و ناوەرۆکدا لە رێکخستنەکانی تر جیاواز بوو.دوای ئەوە چالاکی دەستپیکرد،چالاکیەکانی هەمەجۆر و کاریگەربوون،تەنها جێی سەرنجی گەلی کورد نین،جێی سەرنجی گەلانی تری جیهانن.\nسیستەمی سیاسی ئوجئالان،سیستەمی سەرمایەداری لیبراڵ و چەپی کلاسیک و ئیسلامی سیاسی تێپەراند،لە چوارچیوەی سیستەمی کۆنفیدراڵی دیموکراتیدا،یەکسانی نەتەوەیی و یەکسانی رەگەزی و یەکسانی ئاین و ئاینزاکان و هاوسەنگی ژینگەیی بە کۆڵەکەکانی پارادیگما نوییەکەی دەستنیشانکرد.\nخەباتی گەریلایی وخەباتی سەرشەقام وخەباتی ناو زیندان و کاری دبلۆماسی پێکەوە گرێدا،حزبی لە حوکمرانی دوورخستەوە،سەرکردایەتی سیاسی بە کۆمەڵی( ژن و پیاو) بۆ بەڕێوەبردنی حزب و دام و دەزگاکانی حوکمڕانی داهێنا،دەستاودەستکردنی دەسەلاتی لە تاریکی رۆژهەلاتی ناوەراستدا وەک مۆم داگیرساند.\nئەو کەسانەی دەستی پەروەردەی هزری و سیاسی و رێکخستنی ئوجئالانیان گەیشتبێتێ،دەسەلاتپەرستی و پارەپەرستی و پیلانگێری لە ناخیاندا کوژاوەتەوە و بوونەتە مرۆڤێک ئاسایی و لە کڵتوری سیستەمە کلاسیکەکان دوورکەوتونەتەوە.ئەو کەسانەی لە هزر و پەروەردەی ئوجئالان تێگەیشتبن،هزری دەمارگیری حزبی و نەتەوەپەرستی و رەگەزگەرایی و جیاوای چینایەیتیان تیداکوژاوەتەوە، وەک مرۆڤیکی سوسیالیست و دیموکرات هەڵسوکەوت دەکەن و بڕیار دەدەن.\nنوێترین چالاکی قوتابیەکانی ئوجئالان کە بۆ ئازادکردنی رێبەرەکەیان ئەنجامی دەدەن،وەک درێژەدان بە چەمکی ئەخلاقی (بەبی سەرۆک ژیان نابێت)،مانگرتن لە خواردنی بێ سنورە.ماوەی سێ مانگێکە ئەو جۆرە خەباتە بە دەستپێشخەری لەیلا گۆڤەن، ئەندامی پەرلەمانی تورکیا،لە ناو زیندان و لە دەرەوەی زیندان دەستیپێکردووە،تا ئەمرٶ چوار کەس لە مانگرەکان شەهید بوون.ئەم جۆرە خەبات و تێکۆشانە خۆبەختکەرە،نەک هەر لەم سەردەمەدا، لە رابوردووشدا نەبووە، داهێنانێکی نوێیە، خەباتی مەدەنییە بە رووی سیستەمی بی ئەخلاق و بەرژەوەندی خوازی دژە ئازادیەدا کە جیهان بەڕیوەدەبات.\n04/04/2019 11:04:31 | 282 |


لە تەق تەق-یش چالاکی بۆ پشتیوانی هەڵمەتی "سەرهەڵدە" ئەنجامدرا - RojNews\nلە تەق تەق-یش چالاکی بۆ پشتیوانی هەڵمەتی "سەرهەڵدە" ئەنجامدرا\nبۆ پشتیوانیکردن لە هەڵمەتی "سەرهەڵدە"، گەنجانی وڵاتپارێز ژنانی گەنجی تێکۆشەر، لە شارەدێی تەق تەق چالاکییان ئەنجامدا، تیایدا گۆشەگیرکردنی عەبدوڵا ئۆجالان، ڕێبەری پەکەکە شەرمەزاکرا.\nئێوارەی ئەمڕۆ، لە شارەدێی تەق تەق-ی سەر بە شارۆچکەی کۆیە-ی سەر بە شاری هەولێر، هەریەکە لە کۆمەڵەی گەنجانی وڵاتپارێزی کوردستان و ڕێکخراوی ژنانی گەنجی تێکۆشەر، بۆ پشتیوانیکردن لە هەڵمەتی "سەرهەڵدە"، ڕێپێوانێکیان لە مۆنۆمێنتی ئەنفال-ەوە بۆ باخچەی شەهید نامیق ئەنجامدا.\nبەختیار تەق تەقی، ئەندامی گەنجانی وڵاتپارێز، بەیاننامەی كۆمیتەی ئامادەكاری چالاکییەکەی خوێندەوە، تیایدا هاتبوو:"وەك ئاشكرایە ماوەی ١٧ ساڵە ڕێبەری گەلان ڕێبەر ئاپۆ لە ژێر گوشار و گۆشەگیرییەكی سەختدایە، دوژمنی داگیركەر تەواوی هەوڵی خۆی دەدات، كە بە هیوای ئازادیمان لە گەلەكەمان بێ بەش بكات".\nلە بەشێكی دیکەی بەیاننامەکەدا، هاتووە:"ئێمە دەبێت لە بەرامبەر ئەو پیلانە بە هەموو شێوازێک لە هەوڵداندابین، كە نەخشەرێگای ڕێبەر ئاپۆ بۆ بەستنی كۆنگرەی نەتەوەیی جێبەجێ بکەین، چونکە لە باشوری كوردستان، دوژمن بە هەموو شێوازێك هەوڵ دەدات دەستكەوتەكانمان لەبار ببات".\nهەر لە بەیاننامەكەدا، جەختیشکراوەتەوە:"دەبێت وەك گەلی كوردستان و گەلی باشور، بە پاڵپشتی لە هەنگاوی "سەرهەڵدە"، لە هەوڵدانێكی جدیدابین، بۆ ئازادكردنی ڕێبەر ئاپۆ، چونكە تاكە هیوای ئێمەی گەلی كورد تەنها ڕێبەر ئاپۆیە، دەبێت داگیركەری و گوشاری ئیمرالی تێكبشكێنین".\nلە کۆتایی چالاکییەکەدا، وتەی كۆمیتەی تەق تەق-ی یەكێتی نیشتمانی کوردستان و قەوارەی نەوەی نوێ پێشکەشکرا، تیایدا ئیدانەی پلانگێری گۆشەگیری سەر عەبدوڵا ئۆجالانیان شەرمەزاکرد.


بێکاری له سویددا که‌م ده‌کرێته‌وه - Radio Sweden Kurdish - رادیۆی سوید Radyoya Swêdê | Sveriges Radio\nبێکاری له سویددا که‌م ده‌کرێته‌وه\nبڵاو کرایه‌وه torsdag 3 februari 2011 kl 15.18\nبێکاری له سوید و ماڵتا به‌راورد به وڵاتانی دیکه‌ی یه‌کیه‌تیی ئه‌ورووپا به شێوه‌یه‌کی به‌رچاو که‌می کردووه. ئه‌مه له نوێترین ئاماری یه‌کییه‌تی ئه‌ورووپادا سه‌باره‌ت به ئاستی بێکاری ده‌رکه‌وتووه و وه‌زیری دارای سویدیش ئه‌نده‌رش بۆری زۆر گه‌شبینانه له داهاتووی بازاڕیکاری سوید ده‌ڕوانێت.\n- له کۆتایی ئه‌م خولی ده‌سه‌ڵاته‌دا گه‌ر بێت وقه‌یرانێکی ئابووری نه‌یه‌ته پێش باره‌که بۆ که‌مکردنه‌وه‌ی بێکاری بۆ له‌سه‌دا 5 له‌بار ده‌بێت. من پێم وایه ئه‌نده‌رش بۆری ده‌ڵێت ده‌بێت ئێمه‌ش بتوانین بێینه ئاستی ئه‌و وڵاتانه‌ی که ئاستی بێکاری تێیاندا نزمه وه‌ک وڵاتانی نه‌مسا، دانمارک، هۆڵاندا و ئه‌ڵمانیا. ده‌بێت ئامانجمان له پرسی بێکاریدا چونه ڕیزی وڵاته پێشه‌نگه‌کان بێت. به ڕای ئه‌نده‌رش بۆری.\nبه‌ڵێ سوید ئاستی بێکاری له نزیکه‌ی له‌سه‌دا 9 وه که‌م کردۆته‌وه بۆ له‌سه‌دا نزیکه‌ی 8 واتا به یه‌که‌یه‌کی سه‌دیی ئاستی بێکاری که‌م بۆته‌وه، وێنه‌ی سوید وڵاتی ماڵتایه له‌م پرسه‌دا که به‌و پێیه به خێراییه‌کی به‌رچاو ئاستی بێکاری تێیدا دابه‌زیووه. ئێستاش که وه‌زیری دارایی په‌یمانی که‌مکردنه‌وه‌ی بێکاری بۆ له‌سه‌دا پێنج ده‌دات کارێکی هه‌روا ئاسان نییه به‌تایبه‌ت له ئاستی کارڕاییه سیاسییه‌کاندا و له کاتێکدا ئاستی بێکاری لاوان بێ شووماره. به‌ڵام بۆری هه‌ر گه‌شبینه.\n- به‌ڵێ وایه که بێکارییه‌کی زۆر له نێو لاواندا به‌ربڵاوه به‌ڵام ئه‌گه‌ر چاوێک له ئه‌ڵمانیا، نه‌مسا و هۆڵه‌نده بکه‌ین که نموونه‌ی بازاڕی کاریان وێنه‌ی سویده ده‌بینین به هۆی ئه‌و سیستێمه خوێندنه سه‌رکه‌وتووه‌ی که هه‌یانه دیارده‌ی بێکاری لاوانیان باش چاره‌سه‌ر کردووه و سویدیش به ڕای بۆری ده‌بێت چاو له وان بکات و په‌یمانی خوێندن و پراکتیکی باشتریش ده‌دات.


خولی هۆشیاریی جێندەرناسی – Knwe.org\nسەرەکی » هەواڵ » خولی هۆشیاریی جێندەرناسی\nراگەیاندنی مەكتەبی رێكخراوە دیموكراتییەكان\nبەشی راگەیاندن‌و رووناكبیریی مەكتەبی رێكخراوە دیموكراتییەكان، بەهاوكاریی رێكخراوی (ژنان بۆ ژنانی نێودەوڵەتی)، خولێكی بۆ 35 كادری مەكتەبەكانی یەكێتیی نیشتمانیی كوردستان، كردەوە.\nلەخولەكەدا، كە نەرمین عوسمان سەرپەرشتیاری مەكتەبی رێكخراوە دیموكراتییەكان‌و بەرزان ئەحمەد كوردە لێپرسراوی بۆردەكانی NGOو جەماوەرییەكانی مەكتەب، ئامادەبوون. سەرەتا سیروان جەلال سەرپەرشتیاری خولەكە ئامانج‌و پرۆگرامی خولەكەی روونكردەوە. پاشان نەرمین عوسمان، لەوتەیەكدا گرنگیی ئەم جۆرە خولانەی خستەڕوو. لەكۆتاییشدا بڕوانامە پێشكەش بەبەشداربووان كرا.\nلەبارەی خولەكەوە، سیروان جەلال، پێیڕاگەیاندین: لەخولەكەدا چەند بابەتێكی زانستی‌و یاسایی‌و كۆمەڵایەتی سەبارەت بە (جێندەرو توندوتیژیی خێزانی، مامەڵەی كۆمەڵگە لەگەڵ پرسی ژنان‌و ماف‌و رۆڵیان لەكایە سیاسی‌و كۆمەڵایەتییەكان‌و ناوەندەكانی بڕیاردا) وترانەوە‌و گفتوگۆیان لەبارەوە كرا. وتیشی: بڕیارە لەداهاتوویەكی نزیكدا سەبارەت بەچەند پرسێكی دیكەی پەیوەست بەقۆناغی ئێستا، خولی دیكە بكرێتەوە.\n30 جار بینراوە


پێشبینی بورجەکان بۆ ئەمڕۆ 8ی تشرینی یەکەم لە خەندان لایفەوە بخوێنەرەوە.\nئەمرۆ رۆژێکی ناوازە دەبێت بۆتۆ، بۆیە دڵخۆشبە، بەرەو پلەیەکی بەرزتر هەنگاو دەنێیت لەلایەنی پیشەییەوە، ئەمەش وادەکات سەرنجی هەموان بۆ خۆت رابکێشیت و سەرسامی تواناکانت دەبن، متمانەت بە خۆت هەبێت، کاتەکانی ئەمڕۆت بەفیڕۆ مەدە و لە کۆتایی رۆژەکەتدا پلانێک دابنێ بۆ بینینی خۆشەویستەکەت.\nبە ئاسانی کۆڵ مەدە، رێگری دێتە بەردەمت و دەکەویت، بەڵام کاتێک دوبارە هەڵدەستیتەوە بە تواناو ئەزمونی زیاترەوە هەنگاو دەنێیت، بۆیە بە تەواوی کۆڵدان لە مێشکی خۆتدا بسرەوە، کەمێک هەست بە تەنیایی دەکەیت لە ناختدا چونکە پەیوەندیە کۆمەڵایەتیەکانت بەهێزنین، کاتی زیاتر لەگەڵ خێزان و هاوڕێکانت بەسەربەرە.\nکەسانی چواردەورت سەرقاڵی کاری رۆژانەی خۆیانن و سەرنجیان لەسەر تۆ نیە، ئەمەش نیگەرانی کردویت و هەست بە گرنگیپێدان ناکەیت، هەوڵبدە رۆژانە چەند کاتژمێرێک لەگەڵ خۆشەویستەکەت بەسەر بەرەو بەشداری چالاکیە کۆمەڵایەتیەکان بکە، رۆژانە کات بۆ وەرزش کردن تەرخان بکە.\nخەڵکی سەرنجان لەسەر ژیانی خۆیانە و تۆیان فەرامۆش کردوە، پێویست ناکات هێندە نیگەرانی ئەو دۆخە بیت، لە ناختدا کەسێکی بەهێزیت و متمانەت بە خۆت هەیە ئەمەش وات لێدەکات بەم نزیکانە هەموان دەنگت ببیستن، رێگەمەدە وشەی نەرێنی بەسەر ناختدا زاڵ ببێت، لەلایەنی سۆزداریەوە پێویست دەکات هەندێک کاتی زیاتر لەگەڵ خۆشەویستەکەت بەسەر بەریت.\nکارکردن و داوای هاوکاری لە هاوپیشەکانت وات لێدەکات بیرۆکەی نوێ و باشت بۆ بێت لەلایەنی پیشەییەوە، ئەمرۆ رۆژێکی گونجاو دەبێت بۆ ئەوەی خەون و ئامانجەکانت دیاری بکەیت و هەنگاویان بۆ بنێیت، خۆشەویستەکەت نیگەرانە و بە کاتێکی سەختدا تێدەپەڕێت، پاڵپشتی بکە و بە تەنیا جێی مەهێڵە.\nلەلایەنی تەندروستی و دەرونیەوە زیاتر ئاگاداری خۆت بە، هەناسەیەکی قوڵ هەڵبمژە و مێشکت ئارام بکەرەوە، پاشان دەست بە ئەنجامانی ئەرکەکانت بکە، لەلایەنی سۆزداریەوە ئەو کەسەی ماوەیەکی زۆرە خەونی پێوە دەبینیت دەیبینیت و خۆشەویستی ژیانت دەدۆزیتەوە.\nئەم هەفتەیە جیاواز دەبێت بۆت، پیش ئەوەی هەنگاوی جیاواز بنێیت لە ژیانتدا بیر بکەرەوە و راوێژ بە خۆشەویستەکەت بکە، ئاسان نیە گۆڕانکاری گەورە ئەنجام بدەیت ئەگەر پێشتر پلانت بۆی دانەنابێت، زیاتر گرنگی بە تەندروستیت بدە.\nواز لە خەیاڵکردن بێنە و پلان دابنێ بۆ گۆڕینی خەیاڵەکانت بۆ راستی، ئەگەر هەوڵبدەیت هیچ شتێک مەحاڵ نابێت، ژیانت بۆ کەسانی دیکە تەرخان مەکە و خۆت فەرامۆش مەکە، ئەمرۆ رۆژێکی گونجاوە بۆ ئەوەی دوای خەونەکانت بکەویت.\nئەمرۆ رۆژێکی نایاب دەبێت، هێندە بە سەختی بیرمەکەرەوە دەربارەی کێشە خێزانیەکانت، ئامانجەکانت لەبیر مەکە، چێژ لە کاتەکانت وەربگرە کە لەگەڵ خۆشەویستەکەت و هاوڕێکانت بەسەریدەبەیت، پلان دابنێ بۆ ئەوەی لەگەڵ منداڵێکدا یاری بکەیت، بەم شێوەیە رۆتینی ژیانت بشکێنە و چالاکی جۆراوجۆر ئەنجام بدە.\nکاتی ئەوەنیە دابنیشیت و بیر لە کێشەکانت بکەیتەوە، کاتی ئەوەیە بجوڵێیت و کێشەکانت چارەسەر بکەیت، لەلایەنی پیشەییەوە دڵنیابەرەوە لەوەی ئەو ئەرکانەی پێت سپێردراون بە باشی ئەنجامیان بدەیت، خۆشەویستەکەت ئەو کەسە بوە لە کاتە سەختەکانت پاڵپشتی کردویت، هەرگیز بە تەنیا جێی مەهێڵە.\nئەمرۆ سترێس و دودڵیت هەیە، بەهۆی ئەو کێشانەی بۆت دروست بوە لەلایەنی پیشەییەوە، باشترە وەرزش ئەنجام بدەیت بۆ ئەوەی لەو قەلەقی و دودڵیە دوربکەویتەوە، متمانەت بە خۆت هەبێت، خێزانەکەت و خۆشەویستەکەت هەمیشە لە پشتت دەوەستن، بۆیە دودڵ مەبە لە هەنگاونان بۆ ئامانجەکانت.\nهەڵچونەکانت کۆنتڕۆڵ بکە و بە هەمو هەڵسوکەوتێکی چواردەورەکەت بێزار مەبە، کەسانیکی زۆر هەن دەیانەوێت لێت نزیک ببنەوە و بتناسن بەڵام بە ئاسانی متمانە مەکە، وریابە لەوەی کێ هەڵدەژێریت بۆ هاوڕێ و خۆشەویستی ژیانت، گرنگی بە خۆراکی تەندروست بدە و رێنماییەکانی پزیشک جێبەجێ بکە.\nئه‌م بابه‌ته 59885 جار خوێنراوه‌ته‌وه


کوردیپێدیا - ئاستە\n🏰 ئاستە | پۆل: شوێنەکان | زمانی بابەت: 🏳 کوردیی ناوەڕاست\n1. 👁 ئالکا\n2. 👁 ئاڤەدوور


👫 حسنه امين محمد رحمان کەسایەتییەکان\nاسم الام: عائشة امين؛ مواليد: 1937؛ مدة السجن 180 [ زۆرتر... 👁] ✖ ✖ ✖ 0 0 ✔ 70% ✍ ب.ج. 15-7-2014 22:38:36\n✌ وحيد خربه (سالار سنه) شەهیدان\n📅 کاتی تۆمارکردن Apr 4 2016 1:20AM\n👁 ئەم بابەتە 2,787 جار بینراوە\nالاسم الحركي: سالار سنه الاسم الحقيقي: وحيد خربه [ زۆرتر... 👁] ✖ ✖ 0 0 ✔ 80% ✍ س.ئـ. 4-4-2016 1:20:30\n✌ وريا محمدي (هيوا سنه) شەهیدان\n📅 کاتی تۆمارکردن Jul 19 2016 11:22PM\n👁 ئەم بابەتە 6,731 جار بینراوە\nالاسم الحركي: هيوا سنه الاسم الحقيقي: وريا محمدي [ زۆرتر... 👁] ✖ ✖ 0 2 ✔ 80% ✍ س.ئـ. 19-7-2016 23:22:50\n🏰 وسنه شوێنەکان\n📅 کاتی تۆمارکردن Sep 26 2019 11:13PM\nروستایی است از استان مریوان در شرق کردستان.  [ زۆرتر... 👁] ✖ ✖ ✖ 0 123 ✔ 76% ✍ ج.ع.ئـ. 26-9-2019 23:13:42


کۆمپانیای ئێربەس یەکەم کەشتیی بارهەڵگریی بۆشایی ئاسمان دروستدەکات\nوێنەی نموونەیەکی کەشتییە بارهەڵگرەکەی ئێربەس فۆتۆ: ئێربەس\nکۆمپانیای ئێربەسی فەرەنسی کەشتییەکی بارهەڵگر بۆ بۆشایی ئاسمانی دروستدەکات، کە بۆ گواستنەوەی یەکەم نموونەی بەردی سەر هەسارەی مەریخ بۆ سەر زەوی بەکاردەهێنرێت.\nکەناڵی بی بی سی بڵاویکردەوە کە کەشتییەکەی ئێربەس لە شێوەی مانگی دەستکرددا دەبێت، ئەرکەکەی گەڕاندنەوەی ئەو خۆڵ و بەردەی سەر هەسارەی مەریخە بۆ سەر ڕووی زەوی، کە ڕۆڤەرەکەی ئاژانسی ناسا کۆیاندەکاتەوە.\nپێشبینیدەکرێت پرۆژە هاوبەشەکەی ئەمریکا و ئەورووپا ملیاران دۆلاری تێبچێت، هەروەها زیاتر لە 10 ساڵی پێویستە بۆ جێبەجێکردنی.\nبەڕێوبەری بەشی دۆزینەوە مرۆیی و ڕۆبۆتییەکان لە ئاژانسی ئەورووپیی بۆشایی ئاسمان (ESA)، دەیڤد پارکەر بە بی بی سی وت، “ئەم ئەرکە لە ئەرکەکانی دیکەی تایبەت بە مەریخ ئاسانتر نییە، بەڵکو کاتێک بیر لە ئاڵۆزییەکەی دەکەیتەوە، زۆر قورستریشە. ئەم مانگە دەستکردەی ئێربەس ناودەنێم ‘یەکەم کەشتیی بارهەڵگری نێوهەسارەیی'”.\nمانگە دەستکردەکە کێشەکەی 6.5 تۆنە و ساڵی 2026 ڕەوانەی بۆشایی ئاسمان دەکرێت، بە دەوری هەسارە سوورەکەدا دەخولێتەوە، دواتریش بەردەکان باردەکات و دەیانگەڕێنێتەوە بۆ سەر زەوی.\nڕۆڤەر ئامێرێکە لە شێوەی ئۆتۆمبێل. لە کۆتاییەکانی سەدەی بیستەوە، ئاژانسی ناسا بە مەبەستی ئەنجامدانی توێژینەوە و کۆکردنەوەی زانیاری، چەندین ڕۆڤەری ڕەوانەی مەریخ کردووە.\nچین بەرزترین و خێراترین جۆلانەی لە جیهاندا دروستکرد\nسۆنی مۆبایلێکی نوێ دەخاتە بازاڕەوە\nکۆمپانیای سۆنی مۆبایلێکی نوێی بە ناوی Xperia 1 IVـەوە ڕاگەیاند، کە دژە ئاو و دژە تەپوتۆزیشە. ئامێرەکە ڕوونمایەکی…\nتوێژینەوەیەک: کلکدارێک کە تەمەنی چوار ملیار ساڵە نەبوونی ژیان لەسەر مەریخ یەکلاییدەکاتەوە\nزانایان باس لەوەدەکەن کلکدارێک کە تەمەنی چوار ملیار ساڵە و بەر لەدەیان ساڵ بەر زەوی کەوتووە، هیچ گومانێک…\nهەموو جۆرەكانی مۆبایل بە یەك وایەر بارگاویدەكرێنەوە\nیەكێتیی ئەوروپا پڕۆژەیەكی ئامادەكردووە لەبارەی ئامێرەكانی مۆبایلەوە و دەیەوێت كۆمپانیاكانی دروستكردنی ئەو ئامێرە ناچاربكات یەك جۆر وایەری بارگاویكردنەوە…


تیرۆر – Peshmergekan\n“گوڵاڵە مورادی” نزیکەی ساڵێکە بەبێ ئەوەی دادگایی بکرێت دەستگیر کراوە و بە نایاسایی لە گرتووخانە ئەمنییەکان و زیندانی ورمێدا ڕاگیراوە.\nپەیوەندییەکانی حیزبی دێموکراتی کوردستانی ئێران “تێرۆریزمی دەوڵەتیی” ڕێژیمی ئێرانیان کردەوە بە بابەتی سەرەکی بەشێک لە میدیاکانی ئاڵمان و ئۆتریش.\nژمارە 10ی رۆژنامەی نوگرە سەلمان, تایبەت بە تاوانی كیمیابارانكردنی هەڵەبجە\nجەستەی هەلاهەلای نەتەوەی کورد، برینی ھێندە قووڵی تێدایە، لە ژمارە نایەت.. بەڵام ھیچیان بە ئەندازەی کارەساتی ھەڵەبجە ڕەھەندیی ھەرێمایەتی و جیھانیی وەرنەگرتووە.\nPosted in بابه‌ته‌کان, تیرۆر, هەڵۆ بەرزەنجەیی\nهەنگاو: لەماوەی ساڵی ڕابردووی زایینی و بە هۆی شەڕ و تێکهەڵچوونی نێوان حیزب و لایەنە کوردستانییەکان و هێزە چەکدارەکانی کۆماری ئیسلامی ئێران نزیکەی ٣٠ کەس گیانیان لە دەست داوە و یان بریندار بوون.\nرووداو دیجیتاڵ, دوو پسپۆڕی سەربەخۆی مافەکانی مرۆڤ، کە لەلایەن نەتەوە یەکگرتووەکانەوە دەستنیشانکراون، دەڵێن “بە تووندترین شێوە سەرکۆنەی لەسێدارەدانی ناڕەوای” گیراوی سیاسی کوردی رۆژهەڵاتی کوردستان، حەیدەر قوربانی دەکەن، کە رۆژی 19 کانوونی یەکەمی 2021 لەسێدارەدرا.\nکۆڕو کۆمەڵە جیهانییەکان!\nکۆماری ئیسلامی ئێران لە نێو لیستی ئەو وڵاتانەدایە کە ساڵانە ژمارەیەکی زۆری مرۆڤ لەسێدارەدەدن. دوو میوانی بەرنامە ژیلا موستەئجێر لە ڕێکخراوی هەنگاو و یونس بلوری، گوتەبێژی ناوەندی نەمران سەبارەت بە ئاماری ئێعدامکراوان و هەوڵدان بۆ دۆزینەوەی بەڵگەی زیاتر لە ئەم بارەیەوە دەدوێن.\nرێکەوتی ٢٩/ ٩ / ٢٠٢١ زایینی گوێـم لـە هـێندێک بـرادەر گرت کە لـە سەر شەڕی سەپاوی نەغەدە، قسەیان دەکرد. هەمویان کۆماری ئاخوندیان بە هەڵگیرسێنەری شەڕەکە دەزانی، هـەر کامەیـان لـە ڕوانگەی خـۆیـەوە شیدەکردەوە.\n29 هەمین ساڵڕۆژی تێرۆری شەڕەفکەندی و هاوڕێیانی و چەندین بابەت لەم بارەوە\n٢٦ی خەرمانانی ئەمساڵ ، بیست‌ونۆیەمین ساڵڕۆژی تێرۆری مێکونووس لە بێرلین پێتەختی ئاڵمان، کە بەداخەوە لەو کردەوە تێرۆریستییەی کۆماری ئیسلامی ئێراندا ،\nبەیاننامەی دەفتەری سیاسی حدک بەبۆنەی سێهەمین ساڵوەگەڕی مووشەک‌بارانی قەڵای دێموکرات\nلە ڕۆژی ١٧ی خەرمانانی ١٣٩٧ (٨ی سێپتامبری ٢٠١٨)دا، ١٦ تێکۆشەری حیزب شەهید بوون کە شەش کەس لەوان ئەندامی ڕێبەریی حیزبی دێموکراتی کوردستان بوون و پتر لە ٥٠ کەسیش لە تێکۆشەرانی دێموکرات کە لە نێویاندا ژن و منداڵ دەبیندران بریندار بوون.\nئەمرۆ 30ی ئاب رۆژی بێسەروشوێنكراوانە لە جیهان, كوردستانیش هەرێمێكە لە وڵاتێك كە عێراقە یەكێكە لەو 80 وڵاتەی جیهان كە ژمارەیەك زۆر لە هاووڵاتیانی بێسەروشوێنكراون بەهۆكاری سیاسی, ئەم بەشە لە جیهاندا ژمارەیان بە 52250 كەس دیاریكراوە,\nبۆ بەرێزان بەرپرسانی حکوومەتی هەرێمی کوردستان سەبارەت بە هەڕەشە لە ئەندامانی بەرێوەبەری رێکخراوی مافی مرۆڤی هەنگاو\nهەروەک ئاگادارن رژیمی کۆماری ئیسڵامی ئێران دەیسان به ئاشکرا دەستی داوەته تیرۆری چالاکانی سیاسی کوردی رۆژهەڵات له باشووری کوردستان.\nکۆماری تیرۆر و تۆقاندن، محەمەد ئەمینی\nلە داو خستنی حەمید نووری بە وەعدە پێدانی سێکس، ژن و خواردنەوە\nئەمڕۆ سێشەممە 2021/08/10 لە شاری ستۆکهۆڵمی سوید یەکەم دانیشتنی دادگایی کردنی حەمید نووری کە تاوانبارە بە قەتڵی زیادتر لە 4000 کەس لە زیندانیانی گۆوهەردەشتی ئێران.\nسەرمەد ئیلامی, موسا باباخانی شەهید کردەوە ، ڤیدیۆ عەلی جەوانمەردی\nچۆنیەتی تێرۆری موسا باباخانی ئەندامی سەركردایەتی حدك لە ھەولێر لە زمان عەلی جەوانمەردیەوە و کاک عەلی دەڵێ: فایلێكی دەنگی شەھید موسای داوە بە رێبەری حدک کە زۆر ناوی تێدان.\nشەنگال خەمێکی لەیادنەکراو، علی جمال\nبکوژانی قادر قادری فەرماندەیەکی حیزبی دیموکرات بە لە سێدارەدان سزادران\nدادگەی تاوانەکانی هەولێر/ 2، ئەمڕۆ دووشەممە بڕیاری کۆتایی لەبارەی تۆمەتبارانی کوشتنی قادر قادری، یەکێک لە فەرماندەکانی پێشمەرگەی حیزبی دیموکراتی کوردستاندا و سێ کەسی بە لەسێدارەدان سزادا.\nئەوکەسەی رۆژی 19/6/2020 لە وڵاتی هولەند بە چەقۆ هێرشی کردە سەر هاوڕێ دوکتور سادق زەرزا، تێکۆشەری دێرین و ئەندامی پێشووی رێبەری حیزبی دێموکراتی کوردستانی ئیران، بە 16 ساڵ زیندان حوکمدرا.\nلە لایەكەوە دەیانەوێت زۆرینەی سوارەی حەمیدییە بكەنە كورد و لەوێوە تاوانی كۆمەڵكوژی ئەرمەنیەكان بەسەریدا ساغ بكەنەوە 1, واتە مارەكە بەدەستی كورد بگرن,\n( زیندان واتە ئەو شوێنەی خودا لێی باری کردووە)\nئەم ڕەنج نامەیە لە لایەن “ئاکام فەرهەنگ زادە، ئەندامی کۆمەڵەی مافی مرۆڤی کوردسـتان” کۆکراوەتەوە و بە ئەنجام گەیشتوە.\n“بیرەوەری پێشمەرگەیەک سه‌بارەت به شه‌هید کرانی پۆلێك كادروپێشمه‌رگه‌ی مه‌لبه‌ندی دووی حدكا به ده‌ستی خائین و خۆفرۆش عه‌بوو مەحمودی (سێزده) له ٢١ی پووشپه‌ری ١٣٦٩ هه‌تاوی له ناوچه‌ی سه‌رشیوی سه‌قز\nرووداو دیجیتاڵ: مانگێک زیاترە چالاکڤان و ژینگەپارێزانی کوڕ و کچی خەڵکی شارەکانی رۆژهەڵاتی کوردستان دەستگیردەکرێن.\nئه‌مرو روژنامه‌ی دی‌تسایتی ئالمان بۆ یه‌که‌م جار له راپورتێکدا رایگەیاند که عەزیز غه‌فاری خاوه‌ن ریستورانی میکونوس کادری ئیتلاعات بووه و گه‌ڵاله داڕێژی سه‌ره‌کی تیروره‌که بووه.\nلە دەم هەرای ژان و ژیندا\nلە نێو ژینگەی بێ پەرژیندا\nلە دواین ڕاپۆرتی لێپرسراوی تایبەتی نەتەوە یەکگرتووەکان بۆ مافەکانی مرۆڤ لە ئێران باس لەوە کراوە لەوەتای ساڵی ٢٠١٤ی زاینییەوە\nهەنگاو: بەرەبەیانی ئەمڕۆ لانیکەم چوار کۆڵبەر لە سنوورەکانی سەردەشت و پیرانشار بە تەقەی ڕاستەوخۆی هێزە چەکدارەکانی ئێران کوژراون.\nرۆژی 30ی ئاب رۆژی بێسەر و شوێنكراوانە لە جیهان, كوردستانیش هەرێمێكە لە وڵاتێك چ خۆی و چ عێراق یەكێكە لەو 80 وڵاتەی جیهان كە هاووڵاتیانی تێدایە بێسەروشوێنكراون\n41 ساڵ بە سەر فەرمانی جیهادی خومەینی لە دژی خەڵکی ڕاپەڕیوی کوردستان تێدەپەڕێت. ئایا هۆکاری ئەم فتوایە لە لایەن ڕێبەری ئاینی تازە بە دەسەڵات گەیشتوو چی بوو و چ ئاکامێکی بە دوادا هات.\nڕۆژی پێنجشەممە ١٦ی گەلاوێژی ١٣٩٩ی هەتاوی بەرابەر لەگەڵ ٦ی ئاگۆستی ٢٠٢٠ بنەماڵەی حەیدەر قوربانی بەندکراوی سیاسی کورد لەلایەن پارێزەرەکانییەوە ئاگادار کراونەتەوە کە حوکمی لەسێدارەدانی حەیدر جێبەجێ دەکرێت.\nدوای شۆڕشی گەلانی ئێران (١٩٧٩)، ئەگەرچی پێکهاتەی دەسەڵاتی پاشایەتی لەبەریەک هەڵوەشایەوە، بەڵام ژێرخانی پڕۆسەی ستەمی نەتەوەیی و پەڕاوێز خستنی نەتەوە بندەستەکانی دیکە\nکاک سادق زرزا، و ئەندامی پێشووی ڕێبەری حیزبی دێموکراتی کوردستانی ئێران لە ڕۆژی هەینی ٣٠ی جۆزەردانی ٢٧٢٠ (١٩ی ژوئەنی ٢٠٢٠)، لە شاری لێواردن (Leeuewarden) هەڵکەوتوو\nبە بەشداری کاک عەزیزی ماملێ و کاک یۆنس بلوری\nهەنگاو: حوکمی سێدارە دوو بەندکراوی سیاسی خەڵکی مەهاباد لە پێش چاوی بنەماڵەی ١٣ کەس لە کوژراوانی تەقینەوەکەی ١٠ ساڵ پێشی مەهاباد لە بەندیخانەی ئورمیە جێبەجێ کرا.\nوەزارەتی بەرگری تورکیا پێشتر رایگەیاند کە لە ئەم هێرشەدا هێزەکانی کوماندۆ بە پشتیوانی فڕۆکە، هێرشی هێلیکۆپتەر، تۆپخانە و فرۆکەکانی بێ فرۆکەوانی چەکدار و بێ چەک بەڕێوەدەچێت.\n“عوسمان مستەفاپوور” پاش ٢٨ ساڵ زیندانی و خۆڕاگری له چاڵەڕه‌شه‌كانی كۆماری ئیسلامیدا، گەڕایەوە باوەشی بنەماڵەکەی و لە لایەن هەیئەتێکی پایەبەرزی حیزبی دێموکراتەوە پێشوازی لێکرا.\nشەڕی ماڵ وێرانکەری ئێران و عێراق لە دەیان و سەدان شوێنی کوردستان خەڵکی تووشی کوشتن و بڕین و ماڵوێرانی کردوە ،\nدان نان بە حەقیقەتی یاسایی هەر تاوانێك لە هەر كونجێكی جیهان بگوزەرێت, ئەركێكی ئەخلاقی و ویژدانییە, ئەگەر هەل نەمابێت بۆ راگرتنی, هەنگاوێكە بۆ بەرەو روبونەوەی تاوانە مەزنەكان لە جیهاندا,\n۱- ئەحسن ناهید، بریندار لە سەر برانکارد بریا بۆ ئێعدام\nدوای ئەوەی ئاسایشی یەکیەتی نیشتمانی خەیانەتی لە مستەفا سەلیمی کرد و تەحویلی ئێران درایەوە و گوللە باران کرا.\nبۆچی دادگای باڵای تاوانەكانی عێراقی تاوانی كۆمەڵكوژی پێشمەرگەكانی گوردانی شوانی شاردەوە ؟؟؟، عەلی مەحمود محەمەد\nبەرواری 9-3-2006 , ر ش ر ناسراو بە ر ر سەركردەیەكی كۆمەڵە, سكاڵا لەسەر حكومەتی ئێرانی بەرامبەر بە تاوانی كۆمەڵكوژی 71 پێشمەرگەی گوردانی شوان\n16ی سێ داوای لێبوردن بكەن لە خەڵكی هەڵەبجە، عەلی مەحمود محەمەد\nمرۆڤ كە بیركردنەوەی باشی هەبوو بۆ كردارەكانی, ویستی لەسەر چاكەكاری و خزمەتی مرۆڤ بێت, كرداری خراپ ناكات,


کاریبی | Citizenships by Investment Programs\nلەئێستادا تەنها پێنج وڵاتی کاریبی ئۆفەری ڕەگەزنامە دەدەن لەڕێگەی پرۆگرامەکانی وەبەرهێنانەوە، ئەم وڵاتانەش بریتین لە (ئەنتیگوا،باربودا، دۆمێنیکا، گرینادا، ست کیتس و نەیڤس، وە وڵاتی ست لوسیا).\nئەم پرۆگرامانە چەندین تایبەتمەندی هاوبەشیان هەیە لەوانە:\n-پرۆسەی بەدەست هێنانی ڕەگەزنامەی کاریبی زۆر خێرایەو تەنها ماوەی نێوان ٣ بۆ ٥ مانگ دەخایەنێت.\n- پێویست بە چاوپێکەوتن ناکات.\n- پێویست بە تاقیکردنەوەی زمان ناکات.\n- پێویست بە مانەوەی ناچاری ناکات بۆ بەدەست هێنان یاخود لەدەست نەدانی ڕەگەزنامە کاریبیەکەت.\n- دەتوانی بۆ وڵاتەکانی شنگن و چەندین وڵاتی تر گەشت بکەیت بەبێ ڤیزا.\n- توانای ئەوەت هەیەو ڕێگەت پێدەدرێت کە بۆ ماوەی ٦ مانگ لەسەر یەک لە بەڕیتانیادا بمێنیتەوە.\n- هیچ یەکێک لە باجەکانی - (سەروەت و سامان ، دیاری، میرات، داهاتی بیانی و باجی دەسکەوتی سەرمایە) ناتگرێتەوە.\n- هیچ سنورێک نییە بۆ گەڕاندنەوەی قازانج و سەرمایەی هاوردەکراو.\nوەبەرهێنانی هاوڵاتیبوون بە فەرمی لەلایەن\nهەموو حکومەتی کاریبی بۆ ئەوەی هاوڵاتیبوونی خۆیان ئەنجام بدا\nسودەکانی پاسپۆرتی کاریبی\nئازادی لە گەشتکردن و هاتووچۆدا.\nپاسپۆرتی کاریبی ڕێگەت پێدەدات کە بێ ڤیزا گەشت بکەیت لە نێوان ١٠٠ بۆ ١٤٠ وڵاتی جیهاندا،ئەمەش بە پێی ئەو وڵاتەی کە هەڵت بژاردووە بۆ ڕەگەزنامە، هەروەها بێ ڤیزا دەتوانیت گەشت بکەیت بۆ (وڵاتانی شنگن و بەڕیتانیا، سینگاپور، مالیزیا، بەشێکی زۆری وڵاتانی ئەمریکای لاتین و بەشێک لە وڵاتانی ئەفریقا) .\nتوانای نیشتەجێبوون لە ١٥ وڵاتی جیاواز\nپاسپۆرتی کاریکۆم لەلایەن ١٥ دەوڵەتی ئەندامی کاریبی بۆ هاوڵاتیەکانیان دروست دەکرێت بەناوی (کاریکۆم). ئەم وڵاتانە بەشێکن لە کۆمەڵگەی کاریبی (کاریکۆم) کە دەتوانن ئەم پاسپۆرتە بۆ دەوڵەتانی ناوخۆو هەروەها گەشتە جیهانییەکان بەکاربهێنن.\nئەو کەسانەی کە خاوەنی پاسپۆرتی کاریکۆمن دەتوانن زۆر بە ئاسانی قبوڵی نیشتەجێبوون وەرگرن لە زۆربەی ئەو ١٥ وڵاتەی کە بەشێکن لە کۆمەڵگەی کاریبی.\nئەو وڵاتانەی ئەندامن لە کاریکۆم بریتین لە ( ئەنتیگوا، گرینادا، گویانا، هایتیم جامایکا، مۆنتسێرات، ساینت کیتس و نەیڤس، ساینت لوسیا، ساینت ڤینسێنت و گریناینس، سوریاو ترینیداد و تۆباگۆ).\nپێشکەشکردن بۆ وەرگرتنی مۆڵەتی نیشتەجێ بوون لە وڵاتەکانی جیهان زۆر ئاسانتر دەبێت\nهەڵگرانی پاسپۆرتی کاریبی سوود وەردەگرن لە هاوڵاتیبوونی وڵاتێکی خاوەن پرۆفایلی بچووک لەڕووی ناسراوییەوە، ئەمەش وا دەکات زۆر ئاسانتر بتوانیت لە وڵاتانی تری جیهان دا قبوڵبکرێت. کاتێک دێتە سەر پێشکەشکردن بۆ نیشتەجێ بوون لە هەر وڵاتێکی بیانی، هەڵگرانی پاسپۆرتی کاریبی دەکەونە ژێر سێبەری ئەو دەنگانەی کە کەسانی پێشکەشکار بەشێکن لە وڵاتە بچوکەکانی کاریبی، وەک لەوەی کە بناسرێن وەک بەشێک لە وڵاتی نیشتمانی خۆیان. (لە زۆربەی کەیسەکاندا وڵاتە گەورەکان بە گشتی قبوڵکراو نین). هەربۆیە ئەگەری وەرگرتنی قبوڵی نیشتەجێ بوون لە هەروڵاتێک بە پاسپۆرتی کاریبی زۆر بەرزترە.\n1 پاسپۆڕت - 15 وڵات\nهێزی پاسپۆرتێکی هاوبەشی کاریبی\nهەموو پرۆگرامە کاریبییەکان ٢ڕێگایان هەیە بۆ وەرگرتنی ڕەگەزنامە: - بەشداری پێکردنی ئابوری لە دەرماڵەی حکومەت دا (پارە بەخشین). - یاخود وەبەرهێنان لە کەرتی خانووبەرەدا.


دۆناڵد تره‌مپ: ناتۆ له دوو رۆژى رابردوو به‌هێزتره\nسه‌رۆکى ویلایه‌ته یه‌کگرتووه‌کانى ئه‌مریکا، له کۆنفرانسێکى رۆژنامه‌وانیدا ئاامژه‌ى به‌وه‌کرد، رێکخراوى ناتۆ له دوو رۆژى رابردوو به‌هێزتره و ده‌بێت سه‌رجه‌م وڵاتانى ئه‌ندام بودجه‌ى زیاتر بۆ ناتۆ ته‌رخان بکه‌ن.\nماوه‌ى دوو رۆژى له برۆکسلى پایته‌ختى به‌لجیکا، ئه‌ندامانى رێکخراوى ناتۆ کۆبونه‌وه‌یان ئه‌نجامدا و تێیدا ترامپ ره‌خنه‌ى توندى له ئه‌ڵمانیا گرت به‌وه‌ى بودجه‌ى بۆ ناتۆ زیاد نه‌کردووه و ده‌چێت گاز له رووسیا وه‌رده‌گرێت.\nکه‌مێک پێش ئێستا، دۆناڵد تره‌مپ، سه‌رۆکى ویلایه‌ته یه‌کگرتووه‌کانى ئه‌مریکا، له کۆنفرانسێکى رۆژنامه‌وانیدا وتى" ناتۆ له دوو رۆژى رابردوو به‌هێزتره‌و سه‌رجه‌م وڵاتانى ئه‌ندام بریاریانداوه بودجه‌ى زیاترى بۆ ته‌رخان بکه‌ن، ئه‌ڵمانیش به‌ڵێنى داوه بودجه‌که‌ى بۆ ناتۆ زیاتر بکات".\nناوبراو ئاماژه‌ى به‌وه‌شکرد، هه‌وڵ ده‌ده‌ن بودجه‌ى رناتۆ زیاد بکه‌ن بۆ ئه‌وه‌ى ئه‌و ئه‌رکه‌ى له‌سه‌ر شانییه‌تى به‌باشى ئه‌نجامى بدات.


لە ساڵیادى تیرۆرکردنى وەدات حسێن ئاسایشى سلێمانى ڕێگەیان نەدا خانەوادەکەى ئەو یادە بکەنەوە.\nدایکی رۆژنامە نوس وەدات حسێن لەگەڵ خێزانەکەی سەدان کیلۆمەتری بڕیوە و لە دهۆکەوە هاتووەتە سلێمانی، ئەو هاتووەتە لای هاورێ و هاوپیشەکانی کورەکەی تا لە سێیەم ساڵیادی تیرۆرکردنی کورەکەیدا بەشداری بکات، بەڵام لە لایەن ئاسایشى سلێمانیەوە ڕێگەیان پێنەدرا لە هیچ شوێنێک یادەکە بکەنەوە.\nخێزانەکەی وەدات بە یادکردنەوەی تیرۆرکردنی کوڕەکەیان لە سلێمانی دەیانویست سوکناییەک بدەن بە ڕۆحی پر لە ئازاریان کە سێ ساڵە بەدەم خەم و ناسۆرەوە دەژین، ئەوان نیگەرانن لەوەی هیچ کەسێک لەسەر کەیسی کوڕەکەیان سزانەدراوە.\nشنە فایەق، سەرپەرشتیاری یادەکە ئاماژەى بەوەکرد، وەدات حسێن دوای سێ ساڵ لە تیرۆرکردنی لە دهۆک هێشتا کەیسەکەی بە ناڕوونی ماوەتەوە، هاوشێوەی کەیسی ڕۆژنامەنوسە تیرۆرکراوەکانى دیکە، بەڵام ئەو جیاواز لە هاوڕی تیرۆرکراوەکانی ئەمساڵ ڕێگا بە یادکردنەوەکەشی نەدرا.\nبۆ ئەمساڵیش خەڵاتى رۆژنامەنوس بەخشرایە نوسینگەى دهۆکى کەناڵى ئێن ئاڕتى کە لەلایەن ئەحمەد زاخۆییەوە وەرگیراو خەڵاتى دووەمیش درایە رۆژنامەى نەوژین لەلایەن زریان محەمەدەوە وەرگیرا.\nوەدات حسێن پێنجەم ڕۆژنامەنوسی تیرۆرکراوی هەرێمە لە دوای کوژرانی عەبدولستار تاهیر و سۆرانی مامەحەمە و سەردەشت عوسمان و کاوە گەرمیانی، خێزانی ئەو ڕۆژنامەنوسە تیرۆرکراوەش دوای سێ ساڵ هیواخوازن کوڕەکەیان دوایین قوربانی و شەهیدی قەڵەم بێت.


11:17 - 17/05/2022\nپرۆگرامی پاڵپشتی تراژیدیای ڕزگاربوان (TAPS) له ویلایه‌ته یه‌كگرتوه‌كانی ئه‌مریكا بانگهێشتنامه‌یه‌كی فه‌رمی ئاراسته‌ی د. هه‌ڤاڵ ئه‌بوبه‌كر پارێزگاری سلێمانی كرد بۆ ئاماده‌بون له 28ه‌مین سیمیناری ساڵانه‌ی ڕزگاربوانی سه‌ربازیی نیشتمانیی و كامپی پرسه‌باریی شیاو كه بڕیاره 27-30ی ئه‌م مانگه له ویلایه‌تی ڤێرجینیا به‌ڕێوه‌بچێت.\nبه‌گوێره‌ی راگه‌یه‌ندراوێكی پارێزگای سلێمانی، د.هه‌ڤاڵ ئه‌بوبه‌كر بانگهێشتنامه‌یه‌كی فه‌رمیی له‌لایه‌ن پرۆگرامی پاڵپشتی تراژیدیای ڕزگاربوان (TAPS) له ویلایه‌ته یه‌كگرتوه‌كانی ئه‌مریكاوه پێده‌گات، ڕێكخراوه‌كه ستایشی ڕۆڵی پارێزگاری كردوه و رایگه‌یاندوه، "پشتگیرییتان بۆ پرسه‌باریی خانه‌واده‌كان له كوردستان ئێوه‌ی كردوه به پاڵێوراوی بانگهێشتنامه‌ی سیمیناری ڕزگاربوانی سه‌ربازیی نیشتمانیی و ئێمه‌ش شه‌ره‌فمه‌ند بوین به‌وه‌ی ئه‌م ده‌رفه‌ته به ئێوه بگه‌یه‌نین".\nئێمه زۆر سوپاسگوزارین بۆ هه‌مو ئه‌وه‌ی پێشكه‌شی ده‌كه‌ن بۆ خانه‌واده‌ی ئه‌وانه‌ی ژیانیان به‌خشیوه له پێناو كوردستاندا\nله‌ناوه‌ڕۆكی بانگهێشتنامه‌كه‌ی پرۆگرامی پاڵپشتی تراژیدیای ڕزگاربوان (TAPS) كه ئاراسته‌ی د. هه‌ڤاڵ ئه‌بوبه‌كر كراوه تێیدا هاتوه، "ئێمه زۆر سوپاسگوزارین بۆ هه‌مو ئه‌وه‌ی پێشكه‌شی ده‌كه‌ن بۆ خانه‌واده‌ی ئه‌وانه‌ی ژیانیان به‌خشیوه له پێناو كوردستاندا و بۆ ویستتان له‌گه‌ڵ TAPS دا، كه ڕێكخراوی نیشتمانیی ئه‌مریكایه بۆ هه‌مو ئه‌وانه‌ی پرسه‌باری مردنی خۆشه‌ویستانیانن له خزمه‌تگوزاری سه‌ربازییدا، ڕێكخراوه‌كه‌مان میوانداری 28ه‌مین سیمیناری ساڵانه‌ی ڕزگاربوانی سه‌ربازیی نیشتمانیی و كامپی پرسه‌باریی شیاو ده‌كات بۆ خانه‌واده‌ی ئه‌وانه‌ی له جه‌نگدا له‌ده‌ستچون، له 27-30ی (ئایار/5)ی 2022 له ئارلینگتن، ویلایه‌تی ڤێرجینیا، له ئوتێلی كریستڵ گه‌یتوه‌ی ماریۆت".\nئه‌م نامه‌یه بانگهێشتنامه‌ی فه‌رمییه بۆ به‌شداریكردنتان له‌م كۆنفڕانسه‌دا له ویلایه‌ته یه‌كگرتوه‌كانی ئه‌مریكا\nئاماژه‌ی به‌وه‌شكردوه، "ئه‌م بۆنه‌یه خانه‌واده ڕزگاربوه‌كان و ئه‌و ڕێكخراوه پاڵپشتانه له‌سه‌رانسه‌ری دنیاوه كۆده‌كاته‌وه، كه بایه‌خ ده‌ده‌ن به‌و خانه‌وادانه‌ی كه‌وتونه‌ته‌به‌ر كاریگه‌ریی له‌ده‌ستدانی تراژیدیانه‌ی خۆشه‌ویستانیان له خزمه‌تگوزاریی سه‌ربازییدا، پشتگیرییتان بۆ پرسه‌باریی خانه‌واده‌كان له كوردستان ئێوه‌ی كردوه به پاڵێوراوی بانگهێشتنامه‌ی سیمیناری ڕزگاربوانی سه‌ربازیی نیشتمانیی و ئێمه‌ش شه‌ره‌فمه‌ند بوین به‌وه‌ی ئه‌م ده‌رفه‌ته به ئێوه بگه‌یه‌نین، ئه‌م نامه‌یه‌ش بانگهێشتنامه‌ی فه‌رمییه بۆ به‌شداریكردنتان له‌م كۆنفڕانسه‌دا له ویلایه‌ته یه‌كگرتوه‌كانی ئه‌مریكا، ئومێده‌وارم به‌رنامه‌كانتان ڕێبدات، كه له‌گه‌ڵ ئێمه‌دا بن".\nسلێمانی هەڤاڵ ئەبوبەكر


18:56 PM IRAQ\nWEDNESDAY, 20 FEBRUARY 2019 - 14:03\nبه‌شی عێراق و هه‌رێمی کوردستان- شێرکۆ جه‌وده‌ت سه‌رۆکی فراکسیۆنی یه‌کگرتووی ئیسلامی له په‌رله‌مانی کوردستان گوتوویه‌تی: په‌رله‌مان و ئه‌ندامانی په‌رله‌مانیش به هیچ شێوه‌یێک ئاگاداری هۆکاری ده‌رکرانی ڕێنمایییه‌که‌ی وه‌زاره‌تی سامانه سروشتییه‌کانی حکوومه‌تی هه‌رێم بۆ ڕاگرتنی ناردنی نه‌وتی هه‌رێم بۆ ئێران نیین.\nکوردپرێس: به‌پێی ئه‌و ڕێنمایییه‌ی له وه‌زاره‌تی سامانه سروشتییه‌کانی حکوومه‌تی هه‌رێمی کوردستانه‌وه ده‌رچوووه و واژۆی جێگرێکی وه‌زاره‌تخانه‌که‌ی له‌سه‌ره ناردنی نه‌وت و به‌رهه‌مه نه‌وتییه‌کان له هه‌رێمه‌وه بۆ ئێران ڕاگیراوه.\nدوکتۆر شێرکۆ جه‌وده‌ت له‌باره‌ی ڕاگرتنی هه‌نارده‌کردنی نه‌وت له هه‌رێمه‌وه بۆ ئێران به هه‌واڵنێری کوردپرێسی ڕاگه‌یاند: په‌رله‌مانی کوردستان و نوێنه‌رانی په‌رله‌مانیش به هیچ شێوه‌یێک ئاگادار نیین که حکوومه‌تی هه‌رێم له‌به‌ر چ هۆکارێک ئه‌و بڕیاره‌ی داوه و هێشتا لیژنه‌کانی په‌رله‌مانیش کارا نه‌بوون که له‌و ڕێگایه‌وه بتوانین به‌دواداچوونی بۆ بکه‌ین.\nسه‌رۆکی پێشووی لیژنه‌ی سه‌رچاوه سروشتییه‌کان له خولی ڕابردووی په‌رله‌مانی کوردستان له‌باره‌ی ئه‌و گریمانه‌ی که بڕیاره‌که‌ی سامانه سروشتییه‌کان پێوه‌ندیی به گه‌مارۆکانی ئه‌مریکا و پابه‌ندبوونی هه‌رێمی کوردستان به گه‌مارۆکانه‌وه بووبێت ڕای‌گه‌یاند: له‌به‌ر ئه‌وه‌ی ئاگاداری ورده‌کاریی بڕیاره‌که نیین و نازانین له کوێوه سه‌رچاوه‌ی گرتوووه هیچمان لا ڕوون نییه به‌ڵام بێگومان به‌ده‌ر نییه له‌و شته‌ی باسی ده‌که‌ن.\nشێرکۆ جه‌وده‌ت ئاماژه‌ی به کارتێکه‌ریی ئه‌و بڕیاره‌ی هه‌رێم له‌سه‌ر پێوه‌ندیی نێوان ئێران و هه‌رێمی کوردستان کرد و ڕای‌گه‌یاند: به ڕای من پێوه‌ندیی نێوان ئێران و هه‌رێمی کوردستان مێژوویین و ئه‌و پێوه‌ندییه مێژوویییه‌ش ڕه‌گ و ڕیشه‌ی قووڵی هه‌یه و به بڕوای من ئه‌و بڕیاره کاریگه‌ریی له‌سه‌ر عیلاقاتی نێوان ئێران و هه‌رێمی کوردستان نابێت.\nشیاوی ئاماژه‌یه؛ به ئیمزای جێگرێکی سامانه سروشتییه‌کانی هه‌رێمی کوردستان ڕێنماییێک بۆ به‌ڕێوه‌به‌رانی هه‌ر سێ خاڵی سنووری باشماخ و حاجی ئۆمه‌ران و په‌روێزخانیش ده‌رکراوه و تێیدا نووسراوه ناردنی هه‌موو جۆره نه‌وت و به‌رهه‌مێکی نه‌وتی له هه‌رێمی کوردستانه‌وه بۆ ئێران تا ئه‌و کاته‌ی ڕێنماییی نوێ ده‌رده‌چێت ڕاگیراوه.\nتا ئه‌م کاته‌ش هیچ به‌رپرسێکی فه‌رمی به حکوومه‌تی هه‌رێمی کوردستانه‌وه له‌باره‌ی ئه‌و بڕیاره‌ی وه‌زاره‌تی سامانه سروشتییه‌کانه‌وه ڕوونکردنه‌وه‌ی نه‌داوه و به‌دواداچوونه‌کانی کوردپرێسیش بۆ ئاشکراکردنی بابه‌ته‌که ئه‌نجامی نه‌بوووه.\nفیرووز زارعی ڕاوێژکاری ئابووریی ئێران له هه‌ولێر له دیمانه له‌گه‌ڵ کوردپرێسدا باس له ڕاگۆڕینه‌وه و گفتوگۆکردنی کونسووڵخانه‌ی کۆماری ئیسلامیی ئێران له‌گه‌ڵ به‌رپرسانی حکوومیی هه‌رێمی کوردستان له وه‌زاره‌تی دارایی و ئیداره‌ی گومرگی هه‌رێم ده‌کات له‌باره‌ی وه‌ستاندنی پڕۆسه‌ی ناردنی نه‌وتی هه‌رێمی کوردستان بۆ ئێران و ده‌ڵێت: تا ئه‌م کاته‌ش هیچ ڕێنمایی یان ئاگادارکردنه‌وه‌یێکی فه‌رمی له لایه‌ن حکوومه‌تی هه‌رێمه‌وه به لایه‌نی ئێران نه‌دراوه که ناردنی نه‌وتی هه‌رێم بۆ ئێران قه‌ده‌غه بکات. گوایه که‌سانێک هه‌ن ده‌ڵێن هۆکاری بڕیاره‌که بۆ گه‌مارۆکانی ئه‌مریکا دژ به ئێران ده‌گه‌ڕێته‌وه و هه‌ندێک که‌سیش ده‌ڵێن هۆکاری ئه‌و بڕیاره پێوه‌ندیی به یه‌کخستنی پرسی ناردنی به‌رهه‌می نه‌وتی و ڕێگری کردن له قاچاخی نه‌وته‌وه هه‌یه. هه‌ندێک که‌سی دیکه‌ش ده‌ڵێن ئێستا حکوومه‌تی هه‌رێم و دوه‌ڵه‌تی ناوه‌ند مه‌رزه‌کانیان یه‌ک ده‌خه‌ن و بڕیاره‌که‌ی سامانه سروشتییه‌کانیش پێوه‌ندیی به هه‌مان بابه‌ته‌وه هه‌یه.\nناوبراو ئه‌وه‌شی بۆ هه‌واڵنێری کوردپرێس ڕوون کرده‌وه: "بڕیاره‌که له باری ده‌ستوورییه‌وه ته‌واو نییه و ته‌نانه‌ت ئه‌نجومه‌نی وه‌زیرانی هه‌رێمی کوردستانیش ئاگاداری ئه‌و بابه‌ته نییه و ئه‌گه‌رچی ئێمه به‌دواداچوونی زۆریشمان بۆ کردوووه به‌ڵام دیار نییه ئه‌و بڕیاره له چ لایێکه‌وه ده‌رکراوه."\nزارعی ڕاشی‌گه‌یاند: به‌رپرسانی فه‌رمی و حکوومیی هه‌رێمی کوردستان پێشتریش ئه‌وه‌یان وتوووه که ڕێنمایی و فه‌رمان و هه‌ماهه‌نگیی پێویست له به‌غداوه وه‌رده‌گرن و ده‌وڵه‌تی ناوه‌ندیش تا ئه‌م کاته هیچی له‌و باره‌یه‌وه به ئێمه ڕانه‌گه‌یاندوووه و ئێمه‌ش پێمان سه‌یره که هه‌ولێر تاکلایه‌نانه ئه‌و بڕیاره‌ی داوه بۆیه به‌دواداچوونی بۆ ده‌که‌ین چوونکه به‌غدا له‌و بڕیاره‌دا ده‌وری نه‌بووه. ئه‌گه‌ر له ئه‌نجامدا ده‌ربکه‌وێت که بڕیاره‌که پێوه‌ندیی به گه‌مارۆکانی ئه‌مریکاوه نییه و بڕیاری ده‌وڵه‌تی ناوه‌ندیی عێراقیش نییه ئه‌وا کێشه‌که له چه‌ند ڕۆژی داهاتوودا یه‌کلا ده‌بێته‌وه.


شه‌هید جه‌مال تیكالۆ\nشه‌هید جه‌مال تیكالۆ   20/9/2017\nتیپی 87ی قه‌ره‌چوغ له سنووری مه‌ڵبه‌ندی 3ی هه‌ولێر مێژوو شاهێدیه‌تی له ئازایه‌تی شه‌هیدانی، له چالاكییه به‌رده‌وامه‌كانی له ناحیه‌و قه‌زاو كۆڵانه‌كانی ناوشاری هه‌ولێر.\nتیپی 87ی قه‌ره‌چووغ له هه‌ڵسه‌نگاندنه‌كانی ئه‌وسای سه‌ركردایه‌تی ی.ن.ك دا هه‌میشه یه‌كێك بووه له ریزی پێشه‌وه‌ی سه‌رجه‌م تیپه‌كانی تردا، كه‌رتی 4ی ئه‌و تیپه‌ش به كه‌رتی دوژمن تۆقێن ئه‌ژمار ده‌كرا، هه‌موو كه‌رته‌كه فه‌رمانده‌و كوڕی قاره‌مان بوون، چالاكیه‌كانیان به ئه‌ژمار نه‌ده‌هات، یه‌كێك له‌و پێشمه‌رگانه (جه‌مال عه‌زیز ئه‌حمه‌د قادر)بوو كه ناسراوه به جه‌مال تیكالۆ.\nشه‌هید جه‌مال پێشمه‌رگه‌یه‌كی ئازاو قاره‌مان بوو، جێده‌ستی له تیپی قه‌ره‌چووغ دیاربووه، به‌ڵام به‌داخه‌وه له داستانی قه‌یوان-ماوه‌ت له رێكه‌وتی 6/9/1986 له چیای دۆڵبێشك گه‌یشته كاروانی نه‌مران.\nشه‌هید جه‌مال عه‌زیز ئه‌حمه‌د قادر ناسراو به جه‌مال تیكالۆ، له‌دایكبووی ساڵی 1965ی گوندی (تیكالۆ)ی ناحیه‌ی دیبه‌گه، قه‌زای مه‌خمور، ده‌رچووی قۆناغی ناوه‌ندییه.\nساڵی 1982 په‌یوه‌ندیكردووه به رێكخستنه‌كانی كۆمه‌ڵه‌ی ره‌نجده‌رانی كوردستانه‌وه‌و ساڵی 1983 بووه به پێشمه‌رگه له تیپی 83ی هه‌ورێ، دواتر گواستراوه‌ته‌وه بۆ كه‌رتی 4ی تیپی 86ی ده‌شتی هه‌ولێر.\nله‌ژیانی پێشمه‌رگایه‌تییدا به‌شداریی ده‌یان شه‌ڕو نه‌به‌ردیی كردووه له سنووری مه‌ڵبه‌ندی 3ی هه‌ولێر و جارێكیش بریندار بووه.\nرۆژی6/9/1986 له‌داستانه گه‌وره‌كه‌ی قه‌یوان-ماوه‌ت له چیای (دۆڵبێشك)\nشه‌هیدكراو بووه دووه‌م شه‌هیدی بنه‌ماڵه‌كه‌ی.


وێستگەكانی پێشكەوتنی دەستەواژەی جینۆسایدو چەسپاندنی؟ – History Of Kurd\nHome / مێژووى جیهان / وێستگەكانی پێشكەوتنی دەستەواژەی جینۆسایدو چەسپاندنی؟\ndidar othman 2019-08-01\tمێژووى جیهان لێدوان نووسین ناچالاککراوە لە وێستگەكانی پێشكەوتنی دەستەواژەی جینۆسایدو چەسپاندنی؟ 231 Views\nدەستەواژەی جینۆساید، كە بۆ تاوانێك بەكاردێنرێ ئەمانەی خوارەوە لە خۆبگرێ بەپێی رێككەوتنامەی ساڵی 1948ی نەتەوە یەكگرتوەكان، ” یەكەم: كوشتنی ئەندامانی گروپەكە. دووەم: گەیاندنی زیانی گیانی یا ڕۆحی ترسناك بەئەندامانی گروپەكە سێیەم: .بەمەبەست دانانی ئەندامانی گروپەكە لەژێر بارودۆخێكی وادا كەببێتە هۆی فەوتاندنی بەشێك یان تەواوی ئەندامەكانی. سێیەم: پێشگرتن لە زاوزێكردن (منداڵ بوون) لە نێو گروپەكە. چوارەم: دابڕانی بەزۆری منداڵان و گواستنەوەیان لەوگروپە بۆگروپێكی تر”جیاكردنەوەیان لە خانەوادەی خۆیان”. هەروەك دەستەواژەی جینۆسایدو ناساندن و جێگركردنی لە یاساو رێسای نێودەوڵەتیدا، بە كۆمەڵێك وێستگەو قۆناغی مێژووییدا تێپەڕێوە، هەوڵ دەدەین لای خوارەوە پۆلێنیان بكەین، بۆ ئەوەی خوێنەر بەرچاو ڕوونییەكی وردو درووستی لەبەردەست بێت.\n1900، رافائیل لیمكین؟\nرافائیل لیمكین، خاوەن و دانەری دەستەواژەی جینۆساید، لە ساڵی 1900 لە خانەوادەیەكی “پۆڵۆنی –یەهودی” لەدایك بوە. رافائیل، دوای ئەوەی خانەوادەكەی لەلایەن نازییەكانەوە روو بەڕووی كوشتن و لەناوبردن دەبێتەوەو پێش ئەوەش لە تەمەنی شانزە ساڵیدا، كە سەرەتای پێگەیشتنی بوەو كەم و زۆر ئاگاداری كۆمەڵكوژی “جینۆساید”ی ئەرمەنەكان بوە لەسەردەستی عوسمانیەكان، ئەو باوەڕەی لادرووست بوە كە پێویستە یاسایەك هەبێ بۆ پاراستنی تەواوی كۆڕو كۆمەڵە مرۆڤەكان. هەروەك زۆر سەرچاوەی تریش هەیە، مكوڕن لەسەر ئەوەی بەشێكی بیركردنەوەكانی “رافائیل” لەژێر كاریگەری لەدەستدانی ئەندامانی خێزانەكەی، لەم بارەوە “دەستەواژەی جینۆساید” بەهێزتر بوە، تا گەشتوەتە ئەو ئاستەی “جینۆساید” بەرامبەر ئەو جۆرە تاوانە دابنێ، كەلەسەرەوە رووكنەكانیمان باسكرد.\n1933، ئەدۆلف هیتلەر؟\nلە ساڵی 1933، هیتلەر وەك راوێژكاری ئەڵمانیا “سەرۆكی حكومەت” دەسڵاتی گرتە دەست، هاوكات دەسڵاتی بەسەر حزبی نازی ئەڵمانیشدا گرت. لە مانگی ئكتۆبەری هەمان ساڵدا، شاندی ئەڵمانیا لە گفتوگۆكانی “جنێف” بۆ دانانی چەك پاشەكشێیان كرد، بەدوای ئەمەشدا ئەڵمانیا لە كۆمەڵەی نەتەوە یەكگرتوەكان “عصبە الامم المتحدە” پاشەكشێی كرد. هەر لەم كاتەدا لە كۆنگرەی یاسای نێودەوڵەتی مەدرید، “رافائیل لیمكین” پێشنیاری دەستەواژەی “جینۆساید” وەك رێكارێكی یاسایی بۆ كۆڕو كۆمەڵە مرۆڤایەتیەكان لە دەستدرێژی و پەلامار كرد، بەڵام بیرۆكەو پێشنیارەكەی لەم كاتەدا سەركەوتن یان پشتیوانی پێویستی بە دەست نەهێنا.\n1939، جەنگی دووەمی جیهانی!\nلە 1ی مانگی دیسامبەری 1939 جەنگی دووەمی جیهانی دەستی پێكرد، ئەویش بە گرتنی وڵاتی پۆڵۆنیا لەلایەن ئەڵمانیا. لە بەرامبەریشدا لە 17ی دیسامبەری 1939 سوپای سۆڤێت بەشێكی رۆژهەڵاتی پۆلۆنیای داگیركرد، لەم كاتەدا “رافائیل لیمكین” بە رێگای یەكێتی سۆڤێت پۆڵۆنیای جێهێشت و لەوێشەوە گەیشتە وڵاتە یەكگرتوەكانی ئەمریكا، ئاگرو كورەی جەنگ زیاتر كڵپە دەسێنێ و “رافائیل”یش بە لەدەستدانی ئەندامانی خێزانەكەی ژیانێكی نوێ و پڕ لەجەنجاڵی و پرسیار دەست پێدەكات.\n1941، تاوانێك بەبێناو؟\nلە 22ی یونیوی 1941، ئەڵمانیای نازی هێرشی كردە سەر یەكێتی سۆڤێت و بەشێك لە خاكەكەی داگیركردو بەرەو رۆژهەڵاتی سۆڤێت پێشڕەوی كرد، سوپای سەربازی گشتی و تایبەتی ئەڵمانیا كاری زۆر دڕندانەیان ئەنجامدا، ئەمەش وای كرد سەرۆك وەزیرانی بەریتانیا “ونستون تشرشل”، لە مانگی ئوگستسی 1941 بڵێ”: ئێمە لەبەردەم تاوانێكداین هیچ پێناسەیەكی نیە”. هاوكات وڵاتە یەكگرتوەكانی ئەمریكا هاتە ناو جەنگەوە لە بەرژەوەندی هاوپەیمانان و كاتێك “رافائیل” گەشتبوە ئەمریكاو گوێی لە قسەكەی “تشرشل” بوو، دووبارە دەستەواژەی “جینۆساید” بەواتای كۆمەڵكوژی خستیە بیركردنەوەو رامان وەك پێناسەیەك بۆ تاوانەكان، بە تایبەت ئەو ئازار چەشتەی دەستی تاوانەكانی نازییەكان بوو.\n1944، داڕشتنی دەستەواژەی جینۆساید\nسەركردایەتی ئەڵمانیا “نازییەكان”، كۆمەڵێك سیاسەتی پەیوەست تایبەت بە رێژەو پێكهاتەی دانیشتوانی ئەوروپای لەسەر بنەمای رەگەزی جێبەجێكرد. ترسناكترینیان كوشتنی بە كۆمەڵ، وەك میكانیزمێك بۆ زاڵكردنی رەگەزی نازییەت و نەتەوەی سەردەستی ئەڵمان بەسەر تەواوی رەگەزو پێكهاتەكانی تر. دیارترینیشیان و لە نێویاندا، كۆمەڵكوژی یەهودییە ئەوروپییەكان، ئەوەی كە ئێستا پێی دەوترێ “هۆلۆكۆست”. هەروەها كۆمەڵكوژی “خەجەرییەكان”ی ئەوروپا، هەوڵدان بۆ لەناودان و سڕینەوەی تەواوەتی لە پۆڵنداو یەكێتی سۆڤێتی پێشوو. هەرلەم ساڵەدا واتا 1944 نازییەكان بەو سیاسەتەی گرتبویانە بەر، ترسناكترین و بەربەرییانەترین تاوانیان ئەنجام دەدا، نەك تەنیا دژی یەهودییەكان بەڵكو دژی هەموو پێكهاتەكانی تر، لەو شوێن و جێگایەی دەسڵاتیان هەبوو یان داگیریان دەكرد.\nئێستا 1944، رافائیل لیمكین بنەوبارگەی بۆ واشنتۆن دەگوێزێتەوەو لەگەڵ وەزارەتی بەرگری ئەمریكا دەست بەكاركردن دەكات، بەدەم كاركردنەوە دووبارە دەستەواژەی “جینۆساید” دادەڕێژێتەوەو ئەمجارە هەوڵەكانی فراوانتر دەكات، بۆ ئەوەی تیایدا سەركەوتن بەدەست بێنێ.\n1945-1946، دادگای سەربازی نێودەوڵەتی!\nلە نێوان ساڵی 1945 بۆ 1946، دادگای سەربازی نێودەوڵەتی لە نوێرمبێرگ بیست و دوو سەركردەی نازییەكانی دادگاییكرد، بە تۆمەتی “تاوانی دژی ئاشتی، تاوانی جەنگ، تاوانی دژی مرۆڤایەتی”. بۆ یەكەم جاریش جینۆساید لە دادگایەكی سەربازی نێودەوڵەتی لەم شێوەیە بەكارهێنرا، بەڵام وەك گوزارشتكردنێك نەك وەك پێوەرو رێكارێكی یاسایی. هەروەها دەستەواژەی جینۆساید لەنێو یاداشتی تۆمەتباركردنەدا جێگای كرابوەوە.\n1947-1948، رێككەوتنی نێودەوڵەتی\nئەو كاتەی كە رێكخراوی نەتەوە یەكگرتوەكان زۆر نەبوو درووستكرابوو، رافائیل رۆڵێكی گەورەی گێڕاو بینی چەسپاندنی دەستەواژەی جینۆساید، ئەمە لەكاتێكدا بوو كە لەسەر ئاستی دنیاو دیدارو كۆبوونەوەی دەوڵەتان و شاندەكانیاندا، گفتوگۆی گەرمیان بوو، لەبارەی دۆزینەوەی دەستەواژەیەك بۆ تاوانی كۆمەڵكوژییەكان. ئەوە بوو لە 8ی دیسامبەری 1948 بە كۆی گشتی دەنگ دەقی رێككەوتننامەكە لە رێكخراوی نەتەوە یەكگرتوەكان قبوڵ كرا، كە بوە بنەمایەك بۆ قەدەغەكردن و لێپرسینەوە لەگەڵ بكەرو ئەنجامدەری تاوانی جینۆساید، كە لە 12ی یەنایەری 1951 چوە بواری جێبەجێكردنەوە، رافائیلیش بەم رێككەوتن و بڕیارە سەركەوتنێكی گەورەی تۆماركرد.\n1950-1987 جەنگی سارد!\nلە ساڵی 1950 بۆ 1987، كە بەپێناسە گشتیەكەی بە جەنگی سارد لەنێوان دەوڵەتە زلهێزەكانی جیهان لە سەروویانەوە “ئەمریكا- یەكێتی سۆڤێتی جاران” ناسراوە، بەدەیان بگرە سەدان تاوانی جۆراو جۆر لەدژی دانیشتوانی مەدەنی و بێتاوان ئەنجامدراوە، ئەگەر بمانەوێ نموونەیەكی نزیك و سەلمێنراو بێنینەوە ئەوە بەسە بۆ سەلماندن تەنها باسی “جینۆسایدی كوردانی فەیلی لە 1963 بۆ 1980، جینۆسایدی بەرزانیەكان لە ناوەراستی هەشتاكان، كیمیابارانی شاری سەردەشت لە 1987، كیمیابارانی هەڵەبجە 1987و 1988، تاوانی جینۆسایدی ئەنفال 1988” كە لەلایەن حكومەتی عێراق دژ بە باشووری كوردستان ئەنجامدراون، بەبێ ئەوەی بكەر یان ئەنجامدەر بە پێی رێكەوتنی 1948 لێپرسینەوەی لەگەڵ بكرێ و سزا بدرێ، لەو ماوەدا واتا 1950 بۆ 1987. بەڵكو بەشێك لەو وڵاتانەی رێككەوتننامەی 1948یان واژۆكردبوو، هاوكارو پاڵ پشتی عێراق بوون و بە چەك و كەرەستە سەربازی و كیمیاوییەكانی ئەوان، عێراق تاوانەكانی دژ بە گەلی كوردستان ئەنجام دەدا.\n1988، ئەمریكا رێككەوتننامەی 1948 واژۆ دەكات!\nئەمریكا یەكێك بوو لەو وڵاتانەی زۆر درەنگ واژۆی لەسەر رێككەوتننامەی تایبەت بە جینۆساید كرد، رێك پاش 32 ساڵ و لە 5ی نۆڤەمبەری 1988، “رۆناڵد رێگان”ی سەرۆكی ئەوكاتەی وڵاتە یەكگرتوەكانی ئەمریكا، رێككەوتننامەی ساڵی 1948ی تایبەت بە لێپرسینەوە لەگەڵ بەكەرو ئەنجامدەرانی تاوانی جینۆسایدی واژۆكرد. ئەگەرچی بۆ ئەم كارە بێ بەرهەڵستكار نەبوو، پاساوی بەرهەڵستكارەكانی “رێگان” ئەوە بوو ئەمە سیادەی نیشتمانی ئەمریكا پێشێل دەكات. لەبەرامبەریشدا ئەوانەی هاوهەڵویست و پشتیوانی بوون، زۆر بەسەرسەختی داكۆكیان لێدەكرد. بۆ نموونە سیناتۆر برۆكسمار، كە لایەنگیری “رێگان” بوو، لە نێوان ساڵی 1968 بۆ 1987 زیاتر لە 30 هەزار سمینارو گووتاری دا، وەك داكۆكی لە رێككەوتننامەكەو هەوڵدان بۆ ئەوەی ئەمریكا واژۆی بكات.\n1991-1995 جەنگی یوگسلافیا؟\nجەنگ لە وڵاتی یوگسلافیا، لە ساڵی 1991 بۆ 1995 تاوانی ترسناك وەك “تاوانی جەنگ، تاوانی دژی مرۆڤایەتی” لێكەوتەوە، تا ئاستی ئەوەی ململانێیەكی لە “بۆسنە 1992 بۆ 1995” درووست بكات و ببێتە هۆكاری بەرهەم هێنانی تووندو تیژی و جەنگی ماڵ وێرانكەر. یان وەك دەوترێ رەشترین و ترسناكترین كوشتارگەی ئەوروپا لە سەردەمی جەنگی دووەمی جیهانیەوە تا ئێستا. بۆ نموونە لە شارێكی بچوكی وەك “سیربیرنیتشا” 800. 7 هەفتا هەزارو هەشت سەد كەسی بۆسنی لەسەردەستی هێزەكانی سربیا لە ژن و مناڵ و پیرو گەنج كۆمەڵكوژ “جینۆساید” كراون.\n1993، بڕیاری 827\nوەك وڵامێك بۆ پەلامارە دڕندانەكانی سربیا لە بۆسنە، ئەنجومەنی ئاسایشی سەربە نەتەوە یەكگرتوەكان، بڕیاری ژمارە “827”ی دەركرد، كە لە یەك كاتدا زەمینە سازی بوو بۆ دامەزراندنی دادگای تاوانی نێودەوڵەتی لە یوگسلافیای پێشوو “ICTY ” لە لاهای. دوای دادگای سەربازی نێودەوڵەتی نوێرمبۆرگ ئەمە ئەمە یەكەم دادگای تاوانی نێودەوڵەتی بوو، كە ئەم دادگایە لێپێچینەوە لە تاوانەكان بە پێی رێككەوتننامەی ژنێفی 1949، و پێشێكردنی یاساو رێساكانی جەنگ، تاوانی جینۆساید، تاوانەكانی دژی مرۆڤایەتی. هەروەها دادگاكە تایبەت بوو بە ئەو تاوانانەی لە یوگسلافیاو دەورو بەری ئەنجام دەدران.\n1994، تاوانی جینۆساید لە رواندا\nلە نێوانی مانگی ئەپریل و یولیۆی 1994دا، لە رواندا گروپی توتسییەكان نزیكەی “000،800 هەزاریان لێ كۆمەڵكوژكرا، شێوازی ئەنجامدانی تاوانەكە زۆر بەخێرایی و بەشێوەیەكی سەرسوڕهێنەرو ترسناك ئەنجام دەدرا. لەبەرامبەر ئەم تاوانەدا، ئەنجومەنی ئاسایشی سەربە نەتەوە یەكگرتوەكان لەبەر رۆشنایی بڕیارەكەی پێشووی” 827″، لە مانگی ئكتۆبەری هەمان ساڵدا بواری بە دادگای تاوانی نێودەوڵەتی یوگسلافیا دا، بۆ ئەوەی دادگایەكی تایبەت بە رواندا لە خۆبگری، ئەویش دادگای تاوانی نێودەوڵەتی بۆ رواندا ” ICTR” لە “ئەروشا، تنزانیا”.\n1998، یەكەم حوكمی ئیدانەی جینۆساید\nبۆ یەكەم جار، لە 2ی سیبتەمبەری 1998، دادگای تاوانی نێودەوڵەتی لە رواندا، یەكەم بڕیاری ئیدانەی تایبەت بە تاوانی جینۆسایدی دا. ئەویش تایبەت بە تاوانبار “جان پۆل ئەكاسیۆ”، كە بە تاوانی جینۆسایدو تاوانی دژی مرۆڤایەتی تۆمەتبار كرابوو، چونكە تاوانبارەكە سەرپەرشتی شاری تابای دەكرد لە رواندا، كە تاوانەكەی تێدا ئەنجام درابوو.\n2004، جینۆساید لە دارفۆر\nبۆ یەكەم جار لە مێژووی وڵاتە یەكگرتوەكانی ئەمریكادا لە ساڵی 2004، ئاماژە بە قەیرانێكی قوڵ كرا كە ئەویش تاوانی “جینۆساید”ە. لەو ساڵەدا، وەزیری دەرەوەی ئەمریكا “كۆلین پاول”، لە بەردەم لیژنەی پەیوەندییەكانی دەرەوەی ئەنجومەنی پیران، لەسەر دۆخی دارفۆر وتی”: كۆتایی بەوە هات، كە لەدارفۆر تاوانی جینۆساید ئەنجام دراوە، هەروەها حكومەتی سودان و جەماعەتی ئال جەنجەوید بەرپرسیارێتی هەڵدەگرن”.\n1998، دامەزراندنی دادگای تاوانی نێودەوڵەتی\nلە 17ی یولۆی 1998 لە كۆبوونەوەی كۆمەڵەی گشتی نەتەوە یەكگرتوەكان لە وڵاتی ئیتالیا، بە پشت بەستن بە رێككەوتنامەی ساڵی 1948، بۆ پێكهێنانی دادگایەكی تایبەتی نێودەوڵەتی بە تاوانەكانی “جینۆساید، دژی مرۆڤایەتی، جەنگ، دووژمنكارانە” كۆبوونەوە. “120” بیست دەوڵەت ئامادەبوون، “7” بەدژو “21” دەوڵەت بە خۆپارێزی لە دەنگدان و “92” دەوڵەت بەبەڵێ كۆكبوونی خۆیان خۆیان لەسەر ئەوە راگەیاند، كە رێككەوتنامەی ساڵی 1948 بكەنە بنەما بۆ دامەزراندنی دادگای تاوانی نێودەوڵەتی. لەو دەوڵەتانەی بە نەخێر دەنگیاندا، “ئەمریكا، ئیسرائیل، سین، عێراق، قەتەر، لیبیا، یەمەن” بوون.\nلە ساڵی 2002 دادگای تاوانی نێودەوڵەتی دامەزرێنرا، كە دەتوانێ تەنها لێپێچینەوە لە دۆسیەی ئەو تاوانانە بكات كە لەدوای دامەزراندنی دادگاكەوە ئەنجام دراون، واتا ناتوانێ لێكۆڵینەوەو لێپێچینەوە لە دۆسیەی تاوانەكانی پێش درووستبوون و دامەزراندنی بكات.\nبەم شێوەیە، بیرۆكەو پڕۆژەكەی “رافائیل لیمكین” بۆ ناسینەوەو سەلماندنی تاوانی كۆمەڵكوژی “جینۆساید”، سەری گرت، ئەمەش دەستكەوتێكی گەورە بوو بۆ مرۆڤایەتی، بەڵام ئەوەی بۆ ئێمە وەك كوردو كوردستان تا ئێستا ترسەو لە پێشمانە نیشتمانەكەمان بە سەر چوار دەوڵەت “عێراق، توركیا، ئێران، سووریا” دابەشكراوەو دەچەوسێنریینەوەو تاوانی “جینۆساید”مان لە دژ ئەنجام دراوەو دەدرێ، هیچ كامیان نە رێككەوتنامەی 1998ی رۆمایان واژۆكردوەو نەش ئەندامن لە دادگای تاوانی نێودەوڵەتی، بۆیە بەردەوام تاوانی جینۆساید كردنمان، ترسێكی رەوایەو بۆی هەیە بەردەوام لە دژمان دووبارە بكرێتەوە؟\n-ماڵپەڕی هۆڵۆكۆست “قۆناغەكانی پێشكەوتنی دەستەواژەی جینۆساید”\n-دەقی رێككەوتنامەی ساڵی 1948، دەقی رێكەوتننامەی رۆمای ساڵی 1998\nPrevious ئەتاتورک لە خەیاڵی هیتلەر و نازەییەکاندا\nNext جینۆسایدی قەڵادزێ… لاپەڕەیەك لە شاڵاوی سڕینەوەی شوناس؟